Izbor gospodina Zorana Đorđevića za ministra odbrane je vrhunac demagogije Aleksandra Vučića. Nemam ništa protiv gospodina Đorđevića, samo želim da podsetim da je Aleksandar Vučić dva meseca odlagao smenu Bratislava Gašića, jer navodno nije imao adekvatno rešenje za ministra.\nA gle sada, našao je to rešenje u samom Ministarstvu odbrane i to državnog sekretara. Pitam se da li je moguće da premijer ne zna ni ko su mu državni sekretari u ministarstvima i da su mu potrebna skoro tri meseca da bi došao do jednog od njih? To je ista ona demagogija kojom Aleksandar Vučić nama imputira politiku – mrzimo Vučića. Da se razumemo, ja ne mrzim nijedno ljudsko biće na ovom svetu. To što Aleksandar Vučić mrzi sve one koji nisu zavedeni njegovom demagogijom i ne glasaju za njega je njegov problem.\nGospodine Bečiću, 5. februara u 16 sati i 15 minuta je Aleksandar Vučić pričao sledeće - na kraju, ja volim tu politiku mrzimo Vučića, to je najbolja politika itd. Pošto ga tada niste prekinuli, ja vas molim da me pustite, pošto je to očigledno tema.\nUpravo o tome i pričam, da nemam nikakvu mržnju, jer ja…\nKada pričamo o Predlogu zakona o zaposlenima u autonomnim pokrajinama i jedinicama lokalne samouprave, stav naše poslaničke grupe je da zakon na prvo čitanje i nije toliko loš, ali, ima dosta nedostataka. Mi smo to probali kroz amandmane da popravimo i uložili smo 32 amandmana. Nadam se da ćete ih pažljivo razmotriti i da ćemo prekosutra pričati o njima.\nTakođe, želeo bih da mi gospođa ministarka odgovori na pet pitanja u vezi zakona, jer postoje, bar u javnosti, neke nejasnoće. Prvo pitanje – da li je cilj da nove sistematizacije dovedu do neraspoređenih službenika koji će potom biti otpušteni ili premešteni? Zatim – zašto je predviđeno da onaj ko odbije premeštaj koji mu ne odgovara, automatski biva otpušten? Zašto ni ovde, kao ni kod Zakona o javnim preduzećima, nema roka u kom mora da se raspiše konkurs i u kom mora da se isti okonča?\nKada je u pitanju status vršioca dužnosti, da li je najbolje rešenje koje ste mogli da predvidite za status vršioca dužnosti taj da ukoliko položaj nije popunjen, može da se postavi v.d. na tri meseca, uz mogućnost još tri meseca? Dakle, da ukupno šest meseci bude v.d. stanje?\nNa kraju, kojom logikom ste se rukovodili da službenik na položaju samo kada se prvi put postavlja, to ide preko javnog konkursa, a po isteku prvog mandata može da mu se produžava mandat i bez javnog konkursa. Mi smatramo da je ovo apsolutno neprihvatljivo.\nSa druge strane, otvara se i pitanje određenih lokalnih samouprava, jer ste u članu 51. predvideli da službeniku prestaje rad na položaju i sad tačka 4) ukidanjem jedinica lokalne samouprave, odnosno gradske opštine.\nJa dolazim iz jedne male lokalne samouprave u kojoj je Vlada ukinula sud, u kojoj nemamo javnog beležnika, gde je katastar razvlašćen, gde ova Vlada ne dozvoljava da zaposlimo javnog pravobranioca, saobraćajnog inspektora, pravnike koji su neophodni za efikasno funkcionisanje naše lokalne samouprave. I, moje pitanje je – da li Vlada uopšte ima strategiju za održivi razvoj tih malih lokalnih samouprava koje imaju do 20.000 stanovnika, ili će ih samo jednostavno ukinuti što se nagoveštava ovim zakonom.\nDakle, nije mali broj lokalnih samouprava koje imaju manje od 20.000 stanovnika. Tu žive i rade neki ljudi, potpuno je neprimereno da im se samo jednim članom zakona predvidi ukidanje lokalne samouprave i da će službenicima zaposlenim u tim opštinskim upravama prestati radni odnos ukoliko se lokalne samouprave ukinu.\nSada bih pričao o Predlogu odluke o izboru sudija koji se prvi put biraju na sudijsku funkciju. Pretpostavljam da imamo predstavnike Visokog saveta sudstva u sali. Moje jednostavno pitanje je – Kako birate sudije koje predlažete i ako možete da mi objasnite proces kandidovanja i izbora, jer naše sudstvo je u ovom trenutku u potpunom rasulu. Vi možete da se žalite na neku neuspelu reformu u pravosuđu od pre pet, šest godina, itd, ali ono što se sada dešava u našem pravosuđu je daleko, daleko ispod nivoa na kom je naše pravosuđe bilo do 2012. godine.\nŽelim da vam navedem samo jedan primer gde sam lično učestvovao i pitao određene službenike u sudu, konkretno reč je o Osnovnom sudu u Velikoj Plani, sudska jedinica u Smederevskoj Palanci, gde jedan moj prijatelj ima ostavinski postupak, gde je potpuno sve čisto. On je naslednik prvog reda, predao je zahtev za raspravu za održavanje ostavinske rasprave još u oktobru 2013. godine i do dan danas nije zakazano ni prvo ročište. Dakle, više od dve i po godine postupajući sudija nije zakazao ni prvo ročište. Jednostavno želim da mi objasnite šta to rade sudije koje ovde biramo na vaš predlog, ako ne postupaju u određenim predmetima.\nOstalo je još, obično se o tome ne raspravlja, Predlog odluke o izmenama Odluke o razrešenju i imenovanju članova i zamenika članova Republičke izborne komisije, na predlog Srpske napredne stranke, gde se generalno mi ne mešamo u kadrovska rešenja koje druge stranke predlažu, ali je interesantno da je ponovo za predsednika Republičke izborne komisije predložen prof. dr Dejan Đurđević, koji je već podneo ostavku na mesto predsednika Republičke izborne komisije 7. avgusta 2014. godine, iz ličnih razloga koje nije objasnio. Njegovo pravo, ali nam nije jasno kako to da je taj čovek ili da je taj čovek ponovo predložen za predsednika Republičke izborne komisije, a pri tome znamo da Srpska napredna stranka propagira neko pravilo da nema duplih funkcija. Čovek ima prema evidenciji Agencije za borbu protiv korupcije, ja brojim, evo bar šest javnih funkcija i sada mu dodajemo ponovo funkciju predsednika Republičke izborne komisije.\nDa li će taj čovek moći da obavlja tu funkciju pored svih funkcija koje već obavlja. On je vanredni profesor na Pravnom fakultetu u Beogradu, direktor Republičkog sekretarijata za zakonodavstvo, član Ispitnog odbora za polaganje pravosudnog ispita u Ministarstvu pravde i državne uprave, član Ispitne komisije za sprovođenje javnobeležničkog ispita, opet u Ministarstvu pravde i državne uprave. Ovde imam podatke i o tome kolika su njegova mesečna primanja, ali to je, hajde da kažemo, njegova lična stvar. Postavljamo pitanje – da li će on stići da obavlja i tako važnu funkciju kao što je predsednik Republičke izborne komisije, a i sam je podneo ostavku 7. avgusta 2014. godine, iz ličnih razloga. Zahvaljujem.\nReklamiram i ja povredu Poslovnika, jer ste morali da prekinete mog kolegu Babića, član 106, prvo nije rekao koji član Poslovnika reklamira.\nDrugo, da se razumemo, ja nisam rekao o kom konkretnom predmetu se radi i nisam nikako mogao da izvršim uticaj na sud, jer nisam rekao o kom predmetu se radi, imam mnogo prijatelja, tako da sigurno ni jedan sudija neće da istražuje ko su moji prijatelji u bilo kojim predmetima.\nJednostavno, primedba koju je kolega izrekao, apsolutno ne stoji i mislim da je trebalo da ga prekinete odmah posle druge rečenice.\nNe tražim da se izjasni Skupština.\nGospodine predsedniče Vlade na prvom mestu želim da vam se zahvalim na obaveštenju da će se narodni poslanici SNS vratiti da glasaju, jer smo se baš pitali da li će učestvovati u glasanju, a pošto smo od režisera ove predstave dobili odgovor, ja vam se zahvaljujem na obaveštenju.\nOčekivao sam danas pobedu pristojne i moderne Srbije, Srbije koja promoviše rodnu ravnopravnost, nad Srbijom koja promoviše klečanje žena, bila ona novinarke ili ne, a ovde smo celog dana slušali žalopojke, sažaljenja, razumevanja, opravdanja i samo što nije rečeno da je to bio lapsus.\nGospodin Gašić je po mom uverenju samo postupio u skladu sa svojim životnim načelima, karakterom, temperamentom i vaspitanjem.\nSada, hronološki, trebalo vam je dva meseca da pošaljete zahtev za smenu ministra, a podsećam vas, ili nema ni potrebe da vas podsećam, vi to dobro znate, jer ste se trkali da ova Vlada koju sada vodite bude najbrže formirana Vlada prvi put u istoriji Srbije. Trebalo vam je samo šest nedelja od održavanja parlamentarnih izbora da formirate celu Vladu sa 18 ministara. Sada dva meseca ne možete da pronađete samo jednog ministra.\nDakle, sva vaša statistika i te lovorike, koje ste pobrali kao najbrže formirana Vlada, jednostavno pada u vodu. Ali, pošto ne možete da nađete ministra, ja vas pitam – koji su kriterijumi za izbor ministra? Ovde smo od vas o gospodinu Gašiću…\nDakle, čuli smo da je gospodin Gašić, ja sam citiram šta je premijer rekao, rekao je da je njegov prijatelj, odličan saradnik, dobar i vredan čovek. Zašto premijera niste tada prekinuli kada je to pričao? Znači, molim vas, nemojte da me ometate.\nUz svo poštovanje i prema vama, gospodine premijeru i gospodine ministre, bivši, odlazeći ili budući, to nisu dovoljne preporuke da neko bude ministar odbrane. Ja nisam ekspert u oblasti vojske i odbrane, ali sam zato pitao ljude koji su za tu oblast stručni - koje su to reference gospodina Gašića dovele na mesto ministra odbrane? I niko od njih nije znao da mi da odgovor. Samo mi je jedan, verovatno u šali rekao, i sada citiram: „Verovatno je lepio pločice ili krečio garnizon u Kruševcu, ne znam tačno, pitaj Vučića.“\nDakle, od svega što ste rekli, ja sam zaključio da je jedini kriterijum da neko bude ministar odbrane to što je vaš jedan od najboljih prijatelja ili jedan od vaših najboljih prijatelja. I odmah da vam kažem, po tom kriterijumu sigurno nećete moći da nađete novog ministra odbrane, jer ste sve vaše najbolje prijatelje i kumove postavili na ministarska mesta i rukovodeće funkcije. Dakle, nema ih više, verovatno.\nDa se vratim. Ja gospodina Gašića uopšte ne krivim zbog toga što smo mi primorani da danas učestvujemo u ovoj farsi. Za mene ste vi, gospodine Vučiću, jedini i isključivi krivac, ne zbog toga što ste uopšte predložili svog prijatelja, bez ikakvih kompetencija za to mesto, već zbog toga što nije smenjen pre nego što je rekao ministarki da voli kada ona klekne, ili lako klekne, novinarki.\nDakle, kada je pao helikopter, ja ne znam zašto je uopšte postojalo bilo kakvo opravdanje da ministar ne bude smenjen? Navodili ste da u Rusiji postoji 31 razlog da ministar odbrane bude smenjen, da je u Americi to 24 razloga bilo itd, ali ja vas podsećam da u Rusiji i Americi ne padaju helikopteri zbog toga što se priređuje medijski spektakl.\nSamim tim, ne postoji nikakvo opravdanje zašto gospodin Gašić nije smenjen pre toga. Da ne podsećam da je odbijao da dostavi informaciju o incidentu u kome su učestvovali vojna policija i vaš brat, Zaštitniku građana itd.\nSve u svemu, želim vam da što pre, pod uslovom da vaša režija uspe i vaši poslanici se vrate u parlament i izglasaju vaš predlog, tj. usvoje vaš predlog, da što pre nađete ministra odbrane. I predlažem vam da to ovaj put može da bude i neka žena.\nKao što je već ovlašćeni predstavnik naše poslaničke grupe Socijaldemokratske stranka – Zajedno za Srbiju, Zeleni Srbiju rekao, naša poslanička grupa će u danu za glasanje podržati sva tri zakonska predloga.\nOstaje jedna nejasnoća, pa molim gospodina ministra da mi odgovori, pošto mi nije najjasnije – zašto se ovaj zakon ne odnosi i na postupak sprovođenja međunarodnih mera ograničavanja koje Republika Srbija uvodi, primenjuje ili ukida na osnovu pravnih akata Evropske unije?\nDakle, tamo gde su razlozi za donošenje zakona piše – donošenjem ovog zakona Republika Srbija će ispuniti jednu od obaveza iz pregovaračkog Poglavlja 31 – spoljna, bezbednosna i odbrambena politika, čime će u potpunosti biti uspostavljen pravni okvir za primenu međunarodnih mera ograničavanja.\nTo je u redu, dakle, mi podržavamo to, želimo da se naše zakonodavstvo usaglasi sa pravnim tekovinama Evropske unije. Imali smo izveštaj Evropske komisije za 2015. godinu, gde je naglašeno da je neophodno da donesemo upravo ovaj zakon, koji je već tada bio u skupštinskoj proceduri. Sve je to u redu, ali me zbunjuje član 1, gde ne piše da se to odnosi na pravne akte Evropske unije.\nDakle, piše – da se odnosi na pravne akte koji su doneti od strane Saveta bezbednosti Ujedinjenih nacija, što je sasvim u redu. Organizacije za evropsku bezbednost i saradnju, što je naravno u redu, kao i pravnih akata drugih međunarodnih organizacija koji obavezuju Republiku Srbiju. Pravni akti Evropske unije ne obavezuju Republiku Srbiju, jer Republika Srbija nije članica Evropske unije.\nDakle, da bi pravni akti Evropske unije ili Evropske komisije, Evropskog saveta obavezivali Republiku Srbiju, mi prethodno moramo da promenimo Ustav. Pošto ovde nije navedeno da će se ove mere ograničavanja odnositi i na pravne akte Evropske unije, pitam se kako se mi to usklađujemo sa pravnim tekovinama Evropske unije, a zakon koji donosimo se ne odnosi na usklađivanje sa pravnim aktima Evropske unije? Vrlo prosto pitanje.\nDa vam kažem, mi smo dali amandman koji predviđa da se ubaci i to da se usklađivanje vrši sa pravnim aktima Evropske unije i smatramo da je ovo nenameran propust, koji ćete prihvatanjem našeg amandmana ispraviti.\nTakođe, tamo gde su razlozi za donošenje zakona, tačka 5) kaže – nacrt je pripremljen u skladu sa Nacionalnim programom za integraciju Republike Srbije u Evropsku uniju, usvajanje pravnih tekovina Evropske unije, usvajanje ovog zakona definisano je kao prioritet u Nacionalnom programu za integraciju Republike Srbije u Evropsku uniju. To podržavamo i to je apsolutno tačno i neophodno, ali opet se vraćam na pitanje koje sam već dva puta postavio. Dakle, zašto se ovim zakonom ne propisuje i postupak sprovođenja međunarodnih mera, ograničavanja na osnovu pravnih akta donetih od strane Evropske unije?\nMolim vas da mi ne odgovarate da sam za to da Srbija uvede sankcije Rusiji, jer nisam. Dakle, naša politička stranka, naša stranka se jasno opredelila da je protiv uvođenja sankcija Rusiji. Mi smatramo da u ovom trenutku to Srbija sebi ne može da dozvoli, da naša ekonomija nije dovoljno jaka da može da se odrekne tako velikog tržišta i ovo ograničavanje koje ima, ili koje bi trebalo da preuzme Srbija kada je u pitanju usklađivanje sa spoljnom politikom Evropske unije, se ne odnosi samo na Rusiju.\nPošto smo u izveštaju Evropske komisije za 2015. godinu videli da se naša zemlja nije usaglasila sa direktivama i stavovima Evropske komisije kada su u pitanju restriktivne mere prema Moldaviji, možda možete sada da nam odgovorite koji su bili razlozi? Dakle, za Rusiju su sasvim jasni nepobitni razlozi, mi ih podržavamo, Srbija ne treba da uvede sankcije Rusiji, ali zašto se Srbija nije usaglasila sa restriktivnim merama Evropske komisije i Evropskog saveta kada je u pitanju Moldavija? To je drugo pitanje.\nVoleo bih da mi odgovorite na ova dva pitanja. Zahvaljujem.\nReklamiram član 106. našeg Poslovnika, stav 1. kaže da govornik može da odgovori samo o tački dnevnog reda o kojoj se vodi pretres. Ako je prethodni govornik govorio o amandmanu koji je na dnevnom redu, evo, ja ću sada da izađem iz ove sale i neću da se vraćam do vanrednih parlamentarnih izbora.\nTo što se vi pravite da ne čujete i što gledate u taj ekran, a ja vam sve vreme sugerišem da on ne priča o temi, to jednostavno nije moj problem. Ja se samo nadam da će uskoro ovi vanredni parlamentarni izbori i da će ovakvo sramno vođenje sednica Narodne skupštine otići u istoriju.\nNe tražim da se glasa o ovome.


Fudbal: „Univerzalac“ Bečejaca Ilija Tutnjević optimista pred derbi - Portal Moj Bečej - Bečejske opštine iz ugla građana!\n„Tvrđava kraj Tise“ ostaje neokrnjena\nIlija Tutnjević je siguran i kao izvođač penala\nTabela sve kazuje. Derbi četvrtog kola vojvođanskih srpskoligaša igra se kraj Tise. Lider OFK Bečej 1918 dočekuje drugoplasirani Feniks 1995 iz Stare Pazove.\nOba rivala ulaze u okršaj sa maksimalnim učinkom u prva tri kola, ali su najavili različite ambicije pre sezone. „Feniksovci“ su otvoreno rekli da napadaju titulu, a momci sa Tise su nešto skromniji i zadovoljavaju se mestom u gornjem delu tabele. Shodno tome, kormilar tiskog broda Branko Savić ulogu favorita prepušta gostima, ali najavljuje bespoštednu borbu na terenu. Slično razmišljaju i igrači.\n-Pre svega, očekujem dobru utakmicu, jer su dve vodeće ekipe u obavezi da igraju kvalitetno, ali i našu pobedu. Znam da se Feniks znatno pojačao i da su najavili atak na prvo mesto, ali i mi se pitamo. Nismo dugo izgubili na našem terenu i trudićemo se da zadržimo epitet „neosvojiva tvrđave kraj Tise“, optimista je pred subotnji derbi „univerzalac“ Bečejaca Ilija Tutnjević, koji uspešno može da odgovori na nekoliko mesta u defanzivi, a zna da da bude opasan i pred protivničkim golom.\nU pravu je Tutnjević. Bečejci su ove godine izgubili (0:2) na svom terenu samo u okršaju sa novosadskim „mladostašima“ (20. marta). Ostale rivale su pobedili. Sa „Fenksovcima“ su proletos igrali nerešeno 2:2 na njihovom terenu. Iako im prvo mesto nije imperativ, pobedom bi se usamili na vrhu tabele, a sa tog položaja pogled je najlepši.\nPosle tri odigrana kola Bečejci su prvi sa maksimalnih devet bodova, koliko ima i drugoplasirani Feniks 1995, ali gol razlika momaka sa Tise je 8:2, a Staropazovčana 5:1. Miloš Savanović se, čak, četiri puta upisao u listu strelaca, Marko Mastilo dva puta, a po gol postigli su Kosta Dražić i Čedomir Tomčić.\nDeljenje pravde povereno je zrenjaninskom „kvartetu“. Glavni sudija je Dragan Zorić, mahači su Vanja Drndarević i Zdravko Vujanov, a četvrti sudija je Dušan Belić, dok je delegat FSV i kontrolor suđenja Slobodan Ožegović iz Omoljice.


Uređivanjem do očuvanja prirode u Bačkoj Topoli | Energetski portal Srbije\nUređivanjem do očuvanja prirode u Bačkoj Topoli\n10.11. 2017 Srbija | Zaštita životne sredine\nSakupljanjem otpada na obali „Žedničkog kanala” nadomak Bačke Topole, udruženje TERRA’S realizovalo je četvrtu, poslednju akciju uređenja divljih deponija u sklopu Javnih radova što je podržano od strane Nacionalne službe za zapošljavanje preko projekta „Uređivanjem do očuvanja prirode”.\nSakupljeno oko 20 kilograma otpada od čega je dvanaest reciklabilni materijal (devet kilograma PET-a i tri kilograma limenki). Kada se sumiraju sve realizovane akcije, sakupljeno je 46 kilograma PET ambalaže i 15 kilograma limenki i lima, što iznosi 1.900 dinara. Udruženje TERRA’S i partner na projektu, operater „Eco Fenix B Tim” su se dogovorili da se ova sredstva uvećaju na 10.000 i uplate u humanitarne svrhe na račun Školskog centra „Dositej Obradović” u Subotici.\nOsim akcija uređenja, kroz Javne radove i projekat „Implementacija Arhuske konvencije u oblasti upravljanja otpadom”, podržan od strane Ministarstva zaštite životne sredine, predviđeno je anketno istraživanje koje je u toku.\nDo kraja novembra, završiće se obilazak oko 30 domaćinstava, turističkih i drugih preduzeća na Paliću, kao i u MZ „Šupljak“ gde su poljoprivrednici čija su imanja uz vodu jezera. Rezultati istraživanja će biti smernica kako da se bolje osmisli upravljanje otpadom i efikasnije reši problem divljih deponija. Takođe, doći će do podataka gde poljoprivrednici ostavljaju ambalažu od hemijskih zaštitnih sredstava i slično.\nEco Fenix B Tim\nŠkolski centar "Dositej Obradović"\nMinstarstvo zaštite životne sredine\nUređivanjem do očuvanja prirode


News - International Burch University - Page 19\nPotpisan Sporazum o saradnji sa organizacijama BRAVO i PRONI\nUspješne priče grade se kroz uspješne saradnje, razmjenu dobrih praksi i iskustava i zajedničko djelovanje prema istom cilju. Prepoznavši zajedničke vrijednosti i polazeći od zajedničkog interesa […]\nDirektor Francuskog instituta u BiH posjetio Internacionalni Burch univerzitet i obišao studentski paviljon\n„Sharing Laboratory“ je naziv koji su upravo predstavnici Francuskog instituta u BiH dali našem studentskom paviljonu. Danas su posjetili Internacionalni Burch univerzitet i detaljnije se upoznali […]\nERASMUS+ mobilnosti: Iskustvo koje mi promijenilo pogled na svijet\n„Prijava za Erasmus+mobilnosti na nivou Internacionalnog Burch univerziteta nije komplikovana niti zastrašujuća, a prilikom svakog koraka u ovom procesu šefica Ureda za međunarodnu saradnju i projekte […]\n„Ćejf“ kroz fotografije Amine Hodžić\nAmina Hodžić, naša studentica treće godine na Odsjeku za grafički dizajn i multimediju participirala je na Canon Student Development Programme 2020. koji organizuje Canon Europe. Zajedno […]


Održane FIS trke od 14. do 16. decembra\nZip-line in Ski center Ravna Planina\nZip-line in Ski Center Ravna Planina has enriched the content of one adrenaline treat. Driving zip-line length of 350 meters will make you feel completely free.\nAvailable every day of the week from 09.00 to 18.00. Price: 5 KM each, 10 KM three runs.\nStartuje Kup "Ravna planina 2016"\nU petak, 22.januara 2016. godine sa početkom u 9:00 časova biće održan Kup "Ravna planina 2016".\nTakmičenje je u okviru kalendara Smučarskog saveza BiH.Očekuje se učešce preko 150 skijaša iz Srbije, Crne Gore, Makedonije i BiH.\nOrganizator takmičenja je Ski klub "Sarajevo" iz istočnog Sarajeva.\nOtvorili smo Ski centar "Gornje Pale - Ravna planina"\nDanas je naša firma na lokalitetu početne stanice gondole "Jahorina Ekspres" svečano otvorila novo skijalište "Gornje Pale - Ravna planina".\nStazu, koja ispunjava sve standarde za održavanje vrhunskih takmičenja, simbolično su otvorili reprezentativci BiH u alpskom skijanju Marko Šljivić, Žana Novaković i Marko Rudić.\nČestitke za ovaj projekat uputili su i ministar porodice, omladine i sporta Republike Srpske Jasmina Davidovićm gradonačelnik Istočnog Sarajeva Nenad Samardžija i načelnik opštine Pale Miodrag Kovačević.\nSkijalište u Gornjim Palama, firme Majnex d.o.o. je u potpunosti spremno i čekaju se samo snježne padavine. Firma Majnex d.o.o. je danas priredila prijem za visokog predstavnika u Bosni i Hercegovini Valentina Incka, kao i za predstavnike lokalne vlasti, grada Istočno Sarajevo, nevladinih organizacija i medija.
\n
Na trasi gondole "Jahorina Express" sve je spremno za skijašku sezonu i u toku su radovi na FIS homologaciji staze, čime bi će ova staza biti spremna za održavanje zvaničnih FIS takmičenja. Svečano otvaranje će biti priređeno kada se za to stvore uslovi, a pored brojnih sadržaja na velikom platou u Jahorinskom potoku biće održana i FIS trka.


UNS :: Vesti :: Snežana Perenić o nestanku svog supruga: Želela bih da ova agonija prestane\nNaslovna | Aktuelno | Vesti | Snežana Perenić o nestanku svog supruga: Želela bih da ova agonija prestane\nIzvor: Radio KiM\nSnežana Perenić o nestanku svog supruga: Želela bih da ova agonija prestane\nSnežana Perenić, supruga Ranka Perenića kaže da je njen suprug bio dobar čovek koji nikome ništa nije dugovao i da uprkos toliko prošlog vremena za nju je njen nestanak još uvek svež.\n"Želala bih da apelujem na sve da se ova agonija prekine“.\nKaže da je mislila da je Ranko ostao da noći u Orahovcu, ali joj je sutradan postalo sumjivo šta se sa njim zapravo desilo. Počela je potraga ali da se za godinu dana nije ništa pomaklo.\n„Ovo su nečiji životu u pitanju, iza njih su ostale njihvoe porodice, njihova deca koja više nisu deca nego ljudi. Mi imamo pravo da saznamo šta se sa njima desilo. Oni ni za šta nisu krivi i ja postavljam to pitanje već dvadeset godina“, kazala je Snežana.\nNovinar Živojin Rakočević je kazao da je ključno i osnovno pitanje „da li čovek može nestati?“\n„U svim civilizacijama jedan život se završava smrću i sahranama, u ovim slučajevima je nestanak fatalni termin nad porodicama i svima. Moram intimno da kažem da se svaki put osećam nelagodno pred porodicama svojih kolega i prijatelja. Ispričao je da je dete jednog od prijatelja koji je nestao pitalo „Zašto si ti živ? Zašto moj otac nije živa, a zašto si ti živ? Zašto je on nestao?“.\nO nestanku svog brata Momira Stokuće pričala je Branka Damjanović. Ona je kazala da se ubistvu njenog brata i saznavanju istine interesuje jedino Udruženje novinara Srbije.\nIvana Petrović, glavna i odgovorna urednica "Siti radija" iz Niša govorila je o prijatelju Aleksandru Simoviću.\n„To je bio čovek čija je smrt najbolje pokazala sav besmisao svih ratnih gluposti, ubistava, svega. Prosto Aleksandar Simović je bio čovek satkan od svih finih stvari. On je prosto bio čovek koji nije umeo da mrzi i nije bio svestan različitosti ljudi“.\nKaže da se družio sa Albancima i da zbog toga nije imao previše razumevanja od ljudi jer je u to vreme bilo nepopularno družiti se sa Albancima. Simović je nestao posle druženja u kafiću sa svojim prijateljem Albancem, džez muzičarem.\nZekrija Šabani, novinar Infokus portala kaže da treba više raditi na otkrivanju sudbina nestalih i ubijenih novinara.\n„Mi znamo njihova imena a imamo samo brojeve. Srbi sa jedne a Albanci su sa druge strane i informacije koje dobijamo ulivaju neku nadu, tako da smo živeli zajedno u ovim teškim vrmenima 98. i 99. godine. Apelujem na sve kolege i članove porodice da nam pričaju o drugoj strani naših kolega koja je nama možda nepoznata. To će možda učiniti da se obrati veća pažnja. Potrebno je da oni nađu svoj mir, da se obeleže grobovi“, kazao je Šabani.\nOn je kazao da mora da se traži pravda u ovim slučajevima. Kaže da niko nije dovoljno radio na otkrivanju istine, ali da treba raditi više kako bi se saznala sudbina više od 1600 lica.\nGovoriće o ulozi Euleksa u pronalaženju istine Živojin Rakočević kaže da se ništa značajno nije dogodilo.\n„To je administrativna inercija koja je progutala nečiji život. Stičete utisak da oni žele da se otarase te priče i da ona nestane sa nestalima“.\n„Njihovo suočavanje sa sopstvenom odgovornošću je ravno nuli. Potpuno beznačajno. Oni su se iznenadili upornošću, stalnim insistiranjem i metodologijom da se sve to uobliči u jedan zahtev da čovek ne može nestati bez traga“, rekao je Rakočević.


Bezobraznim kupaćim kostimima skreće pažnju sa dva žestoka skandala o kojima je svet brujao danima - Telegraf.rs\n02/03/21 | 11:13 ≫ 11:14\n"Prezgodna", "Vau kakve grudi", "I nije nešto", "Ne znam zašto pišete da ima obline kada je mršava", glasili su komentari obožavatelja nakon novih slika Rite Ore sa plaže\nRita Ora; Foto: Shutterstock\nBritanska pevačica poreklom iz Londona Rita Ora (30) je uslikana na plaži u Sidneju prvi put nakon 14-dnevnog karantina u kom je morala da bude nakon što je u Australiju doputovala iz Velike Britanije.\nAtraktivna 30-godišnjakinja se pobrinula da njen izlazak iz karantina ne prođe nezapaženo, pa je u minijaturnom kupaćem kostimu istakla sve svoje obline.\nPrvo je plažom prošetala u zlatnom bikiniju, a zatim se presvukla u jednodelni roze kupaći koji više otkriva nego što prekriva. Bradavice su joj se nazirale ispod kupaćeg, a istakla je i uzak struk, kao i poveću guzu.\nNjene golišave fotke s plaže brzo su obišle svet, a zbog pogleda na njeno telo mnogi su zaboravili na skandal kojim je pred kraj prošle godine razbesnela javnost.\n"Prezgodna", "Vau kakve grudi", "I nije nešto", "Ne znam zašto pišete da ima obline kada je mršava", glasili su komentari obožavatelja i može se videti da imaju podeljeno mišljenje oko njenog izgleda.\nInače, Rita je usred pandemije korona virusa organizovala rođendansku žurku u jednom restoranu u Londonu, a vlasniku restorana je navodno ponudila 5000 funti kako bi prekršio zaštitne mere koje su propisane. Na žurki je bilo 30-ak gostiju, među kojima je bila i manekenka Kara Delevinj.\nZbog svega što se dogodilo Rita neće dobiti novi angažman u novoj sezoni šoua "The Masked Singer".\nPodsetimo, Rita je bila jedna od članica žirija u spomenutoj emisiji, ali navodno producentska kuća ne želi da nastavi saradnju s njom jer je prekršila epidemiološke mere, i to dva puta.\nPrvo je otputovala u Egipat gde je imala nastup u jednom hotelu s pet zvezdica, a nakon povratka u Veliku Britaniju, umesto da bude u izolaciji, pevačica je priredila tajnu rođendansku žurku, pa su komšije pozvale policiju.\n- Gledaoci su nedeljama gledali Ritu subotom uveče, ali šou "The Masked Singer" snimljen je pre njenog rođendana - rekao je izvor iz producentske kuće za strane medije.\n- Toliko truda se ulaže da svi koji učestvuju u šouu budu sigurni i mnogi su se osećali iznevereno zbog načina na koji se Rita ponašala. Nije sebi učinila uslugu - dodao je izvor.\nMeđutim, izvor blizak Riti tvrdi da je razlog zbog kog se Rita neće pojaviti u novoj sezoni šoua jeste taj što je prihvatila drugi angažman.\n- Opšte je poznato da je ona u Australiji i da će snimati "The Voice" sledećih nekoliko meseci - rekao je izvor blizak pevačici.\n"Šta je to, fleke?": Irina Šajk stigla na nedelju mode, svi su gledali u njene providne pantalone\nПореклом из Лондона??? Ко је овде луд? Она је део пројекта "Велике Албаније".\n2. mart 2021 | 15:55\n2. mart 2021 | 13:50\nRita Ora je projekat Albanske mafije koja kroz svoju popularnost promoviše Albansku ideju u svetu. Zašto Telegraf podržava tu kampanju?


PANIKA U ZABELI - KALINIĆ SE SUKOBIO SA STRAŽARIMA: Policajci ga SKINULI na SILU, a njegova reakcija je BIZARNA | Najnovije vesti - Srbija danas\n21.06.2021. • 12:33 Srbija Danas/objektiv.rs\nPANIKA U ZABELI - KALINIĆ SE SUKOBIO SA STRAŽARIMA: Policajci ga SKINULI na SILU, a njegova reakcija je BIZARNA\nFoto: Youtube printscreen/kanal9tvns - b92\nNastavak disciplinske rasprave zakazan je za jul\nPosle suđenja za pokušaj ubistva Sretka Kalinića (47) u Zagrebu 2010. godine, protiv ovog pripadnika „zemunskog klana” koji služi zatvorsku kaznu u Zabeli kod Požarevca pokrenut je treći disciplinski postupak za godinu dana – ovaj put zato što je pred polazak za Beograd odbio da obuče zatvorsku uniformu koju su mu doneli.\nHOROR U BERLINU: Izrešetani Pazarci, nepoznati napadač otvorio vatru, jedan podlegao povredama\nOSUMNJIČENI ZA SILOVANJE DANAS PRED TUŽIOCEM: Slučaj iz Bogatića zaprepastio Srbiju\nCENTROM BEOGRADA VOZIO KAO SUMANUT: Policija zaustavila vozača pri brzini od 160 km na čas!\nOblačili su ga, kako je sam rekao, na silu, „kao dete”. A doneli su mu, prema njegovim rečima, onu koja je izrađena od materijala na koji, kako tvrdi, ima alergiju. Kalinićevo odbijanje okvalifikovano je kao „odbijanje izvršenja zakonitog naloga ovlašćenog lica, usled čega je nastupila ili mogla nastupiti teža štetna posledica”. Nastavak disciplinske rasprave zakazan je za jul, a ako bude doneto rešenje da jeste učinio ovaj, po zakonu, teži disciplinski prekršaj, Kaliniću preti – samica. To bi mu, naime, bio treći prekršaj.\nZbog drugog je još u januaru uložio žalbu Ustavnom sudu, nakon što je odluku Disciplinske komisije KPZ Požarevac potvrdio sudija Višeg suda u Požarevcu.\nPodsetimo, prema odluci Komisije, Kalinić je pokušao da pobegne 6. septembra prošle godine u 12.33, kada se vraćao sa porodične posete ka Sedmom paviljonu, gde boravi, tako što se otrgao čuvaru koji ga je držao za nadlakticu i krenuo da trči ka kapiji paviljona.\nBrzom intervencijom, navedeno je još, druga dva pripadnika Službe za obezbeđenja sustignut je i savladan.\nNačelnik Službe za obezbeđenje Goran Nenadović taj događaj je prijavio kao pokušaj bekstva, a Kalinić je kasnije kažnjen zabranom raspolaganja novcem, koja je realizovana tokom januara, februara i marta ove godine.\nTokom disciplinskog postupka nisu proveravani navodi odbrane, koja tvrdi da se radilo samo o protestnoj šali i eventualno nedisciplinovanom ponašanju. Naime, ističu, pored toga što je Kalinić bio vezan lisicama, zatvorski krug je pod jakim merama bezbednosti, plus što se sam zaustavio posle nekoliko koraka. Sve ovo nije proveravano pre odlučivanja, proizilazi iz žalbe.\nKAŽNJENO SOČNO NEGODOVANJE\nPrvi disciplinski postupak protiv Kalinića okončan je tako što je tokom poslednja tri meseca 2020. godine imao zabranu prijema paketa. Do toga je došlo jer je u julu Kalinić, kako se moglo čuti, navodno sočno negodovao na račun Nenadovića, nakon što mu je u poslednjem momentu bila uskraćena poseta.\nDisciplinski postupak vođen je na sličan način, saznali smo u razgovoru sa advokatom Slavkom Petrićem, a sudija Višeg suda u Požarevcu žalbu je prvo odbacio zbog probijanja roka. Kada mu je Krivično vanpretresno veće predmet vratilo na novo odlučivanje, sudija je žalbu odbio, smatrajući da je disciplinska komisija dobro odlučila.\nNa samom suđenju za pokušaj njegovog ubistva, Kalinić, revoltiran, nije štedeo Nenadovića, zbog čega je prvo opomenut, a onda i novčano kažnjen.\nIŠČEKUJE ČETVRTU OPERACIJU\nUpitan otkud ovakav animozitet između jednog radnika zatvora i osuđenika, advokat Petrić kaže da je verovatno sve počelo zbog operacije na koju je Kalinić morao da ide.\n– Sretko je morao na operaciju, da mu se sanira stanje nakon ranjavanja u Zagrebu, ali mu je Nenadović to odlagao – mora bezbednosna procena, pa problem je VMA… na kraju je operisan u Požarevcu. I umesto da bude podvrgnut jednoj, Sretko je do sada bio na tri operacije, a čeka ga četvrta – kaže Petrić, kojeg je angažovao Kalinićev otac na preporuku nekih profesora sa Ekonomskog fakulteta u Subotici, gde je radio. Prema rečima advokata, i drugi imaju problema sa Nenadovićem, samo to ne smeju da kažu.\nSretko Kalinić Sretko Kalinić pretučen bekstvo iz zatvora savladali ga čuvari\nNOVA VELIKA POBEDA RUSKE VOJSKE: Narodna milicija LNR zauzela SNAŽNO ukrajinsko uporište! (MAPA)\n(UŽIVO) BEOGRAD ĆE DATI ŠAMPIONA EVROPE: Efes - Real\nMIMA I SUPRUGA SU PROŠLOST - GRUJA SE ZAGREJAO ZA NOVU ZADRUGARKU? Pevač napravio prvi korak (VIDEO)\n"VELIKA SRČANOST ZA NAŠU SRBIJU!" Aleksandar Vučić čestitao Aleksandri Perišić osvajanje evropske medalje\n"ŽENE ŽIVE U BAJKAMA, MENE TO NERVIRA!" SUKOB U EMISIJI: Iva Štrljić i Slavica se POKOŠKALE zbog MUŠKARACA\nSTANKOVIĆ ZOVE DELIJE: Očekujemo bar 40 hiljada navijača\nDRAMA NA SUVOJ PLANINI! U toku akcija spasavanja devojke - nalazi se u blizini "Devojačkog groba"\nAPEL NENADA PERIŠA! Uoči Matejeve sahrane, njegov otac želi samo ovo: Još jednom vas molim...\n"ČESTITAM NAŠIM VOJNICIMA NA BRILJANTNOJ POBEDI" Lider sporne oblasti ne krije RADOST zbog kraha Ukrajinaca u Marijupolju\nOLIMPIJAKOS PAO POSLE VELIKE BORBE: Barseloni treće mesto u Evroligu!


Opširnije: Nova vrsta u svemiru\nOpširnije: Iz Polica na put do Mjeseca\nOpširnije: ’New Horizons’ kompletirao manevre ka novom cilju\nOpširnije: 'Rosetta' blog №15: Jednom kada smo sleteli na kometu...\nDatum kreiranja: ponedeljak, 16 novembar 2015 20:00\nAstronomi Univerziteta u Bohumu proveli su pet godina pokušavajući da naprave najveću fotografiju svemira ikad snimljenu. Sada su u toj misiji napokon i uspeli.\nOpširnije: Najveća fotografija\nOpširnije: Novi blistavi bolid eksplodirao iznad Bosne\nOpširnije: „Dawn“ leti još niže ka Ceresu!\nOpširnije: Pesma komete Čurjumov-Gerasimenko\nStrana 239 od 286


„DANI VOĆA I VOĆNIH RAKIJA“: U PLANU NABAVKA HLADNJAČE | Kozarski Vjesnik - Radio televizija Prijedor\nHome Vijesti „DANI VOĆA I VOĆNIH RAKIJA“: U PLANU NABAVKA HLADNJAČE\n„DANI VOĆA I VOĆNIH RAKIJA“: U PLANU NABAVKA HLADNJAČE\nNa Malom gradskom trgu danas je otvorena privredno-turistička manifestacija „Dani voća i voćnih rakija“ koja je okupila 14 izlagača,voćara sa područja Prijedora. Marko Pavić, gradonačelnik Prijedora obišao je izlagače i rekao da Grad Prijedor značajno pomaže voćare, kroz mjere stimulacije, podsticaje u novcu, stručnom obrazovanju i odlasku na sajmove.\n– Ovo je specifičan način pomoći, izlaganje proizvoda na najprometnijem mjestu u gradu, što je prilika da se proizvođači upoznaju sa svojim kupcima kojima, opet, omogućavamo da povoljno kupe svježe i kvalitetno voće – rekao je Pavić i najavio da je u toku veliki projekat obezbjeđivanja hladnjače za voće.\n– Odredili smo lokaciju i objekte i nadamo se da ćemo, u toku zime, naći načina da se obezbijedi hladnjača kako bi voćari jedan period mogli držati voće u hladnjačama. Time će postići i veće cijene – rekao je Pavić.\nTatjana Marić, šef Odsjeka za unapređenje poljoprivrede, rekla je da Gradska uprava, na godišnjem nivou, na ime podsticaja voćarima izdvaja planiranih 40.000 maraka.\nPrethodniSAVEZ ZA PROMJENE: GRAĐANI DA UČESTVUJU U VLASTI\nSlijedećiMEDALJE ZA „SHODAN“ NA TURNIRU „SAVA OPEN 2016“


OVOGODIŠNJI FOND 150.000 KM: “Privrednik RS” uručio 34 stipendije za učenike i studente | Banjaluka.net\nOVOGODIŠNJI FOND 150.000 KM: “Privrednik RS” uručio 34 stipendije za učenike i studente\nDobrotvorno udruženje “Privrednik Republike Srpske” uručilo je danas 34 stipendije za 26 učenika i osam studenata iz porodica slabijeg imovinskog stanja. Riječ je o srednjoškolcima i studentima, koji su ostvarili natprosječan uspjeh. Udruženje je osnovano prošle godine, po uzoru na ona iz Novog Sada i Zagreba.\nOdlične ocjene kroz osnovnu i srednju školu i prosjek 9,9 na studiju molekularne biologije i fiziologije. Ivona Šukunda, jedna je od stipendista prve generacije društva “Privrednik”.\n– Ova stipendija ne da znači meni samo, već u velikoj mjeri i mojoj porodici u finansijskom smislu, a sam naziv stipendista jeste jedna velika motivacija i podasticaj za moje dalje napredovanje i usavršavanje u oblasti, zanimanju koje sam izabrala – rekla je Šukunda.\n– Znači mnogo, jer nam je neko napokon pokazao, nekim konkretnim načinom, u ovom slučaju finansijskim, da značimo, vrijedimo i da neko cijeni sav naš uloženi trud – istakla je Stanar.\nIstu priču dijele svih 34 stipendista, prva generacija koju pomaže Dobrotvorno društvo “Privrednik Republike Srpske”.\n– Prva kategorija, ovi koji se školuju u mjestu prebivališta, primaju stipendije od 300 KM. Ovi koji putuju, pitomci, imaju stipendije od 350 KM i oni koji se školuju van mjesta prebivališta imaju stipendiju od 400 KM – pojasnio je predsjednik Dobrotvornog društva “Privrednik Republike Srpske” Goran Račić.\n– Dobro je da imamo ovakve primjere, da udruženja prate nečiji rad, u ovom slučaju rad mladih ljudi, nagrađuju njihov rad, podržavaju ga – izjavio je predsjednik Narodne skupštine Republike Srpske Nedeljko Čubrilović.\nDruštvo “Privrednik Republike Srpske” osnovali su, prije godinu, Akademija nauka i umjetnosti Republike Srpske, dva javna univerziteta i Privredna komora, a po uzoru na istoimeno društvo koje u Srbiji i Hrvatskoj, uz prekide, radi od sredine 19. vijeka.\n– Samo geslo “Privrednika” – Rad, štedljivost, čestitost, govori o suštiti djelovanja “Privrednika”. Suština je pomaganje talentovanoj djeci, da se iškoluju, da budu onaj najkvlaitetniji dio društva i da oni nastave ovu akciju – istakao je potpredsjednik Vlade AP Vojvodine Đorđe Milićević.\n– Svi su najbolji đaci Republike Srpske i studenti koji će svojim znanjem i investicijama u njih, razvijati danas i sutra Srpsku – naglasila je Trivić.\nOznake: Natalija Trivić, Nedeljko Čubrilović


Limuzinu Baracka Obame s pravom nazivaju "Zvijer" - Klix.ba\nNovi detalji o limuzini kojom se vozi američki predsjednik Barack Obama pojavili su se na internetu, tri godine nakon što se u javnosti prvi put pojavilo vozilo poznato kao "Zvijer".\nIako nalikuje na standardni Cadillac, predsjednička limuzina je gotovo u potpunosti drugačija od njega. Čak su i značke na haubi i prtljažniku veće u odnosu na standardnu limuzinu. Do sada je GM-ova sestrinska kompanija R&D proizvela 12 limuzina u Detroitu, a za ovaj automobil se kaže da je to "kamion koji izgleda poput limuzine".\nNa 100 pređenih kilometara Obamina limuzina troši 65,5 litara goriva, a teška je blizu 6.800 kg. Njena cijena je 1,5 miliona dolara, a osigurana je ekstremno debelim pločama na vratima, koja su toliko teška da ih je gotovo nemoguće otvoriti iznutra.\nRezervoar goriva je također zaštićen debelim pločama, ali i specijalnom pjenom koja sprečava curenje goriva u slučaju nesreće. Limuzina je opremljena protivpožarnim sistemom, specijalnim mehanizmom zaključavanja, night-vision kamerom ugrađenom u prednju masku, a zaštićena je i vojnim oklopom.\nLimuzinu pokreće benzinski V8 motor, a njena unutrašnjost je hermetički zatvorena zbog zaštite od napada hemijskog oružja. Opremljena je satelitskim telefonom i specijalnim interaktivnim videosistemom. Debljina oklopnih ploča na vratima iznosi 20,3 cm, dok debljina prozora otpornih na metke iznosi 12,7 cm. Obamina limuzina pruža najbolju moguću zaštitu koju danas može pružiti jedno prijevozno sredstvo.\nBarack Obama limuzina\nAlpha-N Performance nudi Golf VI R sa 330 KS\n23.10.2013. u 16:12\nMercedesova S-Klasa Coupe stiže naredne godine\n23.10.2013. u 11:51


Karte Budva ⇄ Novi Sad od 2900.00 RSD | Uporedite najbolje cene i uštedite novac - teroplan.rs\nKarte Budva ⇄ Novi Sad\ngm. Budva ⇄ gm. Novi Sad\nCene karata: 2900.00 RSD - 5280.00 RSD\nVremena putovanja: 12:00 h - 12:50 h\nPoređenje cena autobuskih karata Budva ⇄ Novi Sad\ntelefon: +381 64 5877205\nPogledajte red vožnje za Budva → Novi Sad BOŽUR DOO(Konekcija ostvarena prema ruti herceg novi → subotica)\nPogledajte red vožnje za Novi Sad → Budva BOŽUR DOO(Konekcija ostvarena prema ruti subotica → herceg novi) od 2900RSD do 4650RSD 12:50h\ntelefon: +382 (0) 31 336 006\nPogledajte red vožnje za Budva → Novi Sad BLUE LINE(Konekcija ostvarena prema ruti herceg novi → subotica)\nPogledajte red vožnje za Novi Sad → Budva BLUE LINE(Konekcija ostvarena prema ruti subotica → herceg novi) od 3300RSD do 5280RSD 12:00h\nPoređenje cena karata za vozove Budva ⇄ Novi Sad\nŽao nam je, trenutno ne prodajemo karte za voz na relaciji Budva ⇄ Novi Sad\nUporedite cene karata iz grada Budva\nKarte za autobuse i vozove Budva → Velika Plana\nKarte za autobuse i vozove Budva → Subotica\nKarte za autobuse i vozove Budva → Niš\nKarte za autobuse i vozove Budva → Čačak\nKarte za autobuse i vozove Budva → Leskovac\nKarte za autobuse i vozove Budva → Užice\nKarte za autobuse i vozove Budva → Požarevac\nKarte za autobuse i vozove Budva → Beograd\nKarte za autobuse i vozove Budva → Smederevo\nKarte za autobuse i vozove Budva → Zaječar


eKapija | Rast dolara oborio cene nafte\nIzvor: Tanjug | Petak, 26.02.2021.| 10:22\nNafta je pala jutros na azijskom trgovanju, jer je kolaps cena američkih državnih obveznica doveo do jačanja dolara.\nCena fjučersa američke WTI nafte je pala za 72 centa ili 1,1 posto, na 62,81 USD za barel, na trgovanju u 5:16 po srednjoievropskom vremenu, čime je u celosti neutralisan njen jučerašnji rast.\nFjučersi Brenta za aprilsku isporuku, čije ugovaranje ističe danas, spustili su se za 63 centa ili 0,9%, na 66,25 USD po barelu, nakon pada od 16 centi u četvrtak, dok je cena severnomorske nafte na aktuelnijem trgovanju, za isporuku u maju, pala za 77 centi ili 1,2%, na 65,34 USD za barel, izveštava Reuters.\n- Cene sirove nafte su se umereno povukle sa nedavnih najviših nivoa zbog popuštanja apetita za rizikom, usled opšteg pada azijsko-pacifičkih akcija koje prate pogoršana kretanja na Vol Stritu - kaže Margaret Jang, strateg u singapurskoj brokerskoj kući DejliFX.\nUprkos današnjem padu cena, i Brent i WTI su na putu da ovaj mesec završe s dobitkom od skoro 20 procenata, do kojeg je doveo poremećaj sa snabdevanjem u SAD izazvan polarnom zimom u južnim saveznim državama.\nInvestitori se klade da će sastanak Organizacije zemalja izvoznica nafte (OPEK) i njenih saveznika sledeće nedelje rezultirati povećanjem ponude na tržištu, što je takođe uticalo na silazni trend cena.\ncena fjučersa američke WTI nafte\ncena severnomorske nafte\ncene sirove nafte\nrasprodaja na tržištu obveznica


OTKRIVENA PUTINOVA TAJNA ĆERKA! (FOTO)\nMima - нов 26, 2020, 7:03 по подне\nRuski sajt Proekt, čije navode su potom preneli i svetski mediji, kaže da se ovaj podatak drži u najvećoj tajnosti. Bivša spremačica Svetlana Krivonogi je, u međuvremenu, kako navode, pod njegovim patronatom postala milionerka.\nPutinova ćerka ima 17 godina i zove se Jelisaveta Vladimirovna, a plod je višegodišnje ljubavne romanse Putina i Svetlane Krivonogi, piše na sajtu.\nKako kažu, Putin i Svetlana započeli su vezu devedesetih, dok je ona bila spremačica, a on oženjeni šef FSB-a, pre nego što su se razišli negde početkom 2000-ih, nakon što se Jelisaveta rodila.\nPodaci sugerišu da je Svetlana rođena u Sankt Peterburgu 1975. godine. Tokom kasnih 90-ih radila je kao spremačica u prodavnici u blizini svoje kuće, dok je studirala na Univerzitetu za ekonomiju i finansije, na Odeljenju za međunarodne ekonomske odnose. Diplomirala je 2000. godine, a ubrzo potom se sa majkom iz stana preselila na elitno Kameno ostrvo kod Sankt Peterburga.\nOtprilike u isto vreme smatra se da je postala vlasnica vrednih deonica, posebno onih u Banci Rusije. Tri godine kasnije, Svetlana je rodila ćerku Jelisavetu, u čijoj krštenici nije navedeno ime oca.\nDva izvora bliska Svetlani rekla su da je Putin bio njen misteriozni dobrotvor.\nSvetlana sada uživa u svojoj kući u Sankt Peterburgu, kao i na imanjima u Sočiju i Moskvi, čija se ukupna vrednost procenjuje na 11 miliona dolara. Takođe se smatra da je vlasnik većinskog udela u još nekoliko velikih kompanija. Prema Proektu, ćerka Jelisaveta koristi lažno prezime i pod tim imenom ima nekoliko profila na društvenim mrežama.\nPortparol Kremlja Dmitrij Peskov negirao je sve navedene tvrdnje.\nPodsetimo, Putin je bio oženjen Ljudmilom Aleksandrovnom Očeretnajom od 1983. do 2013. godine, a smatra se da par ima dve ćerke. Jedna je plesačica Katerina Tihonova, a druga doktorka Marija Voroncova. Međutim, Putin nikada nije javno obelodanio identitet svojih ćerki.\nIzvor : Kurir.rs/Proekt.media/Dejli mejl\nOZNAKE IZVEŠTAJZanimljivostiSvetPoznatiNAJNOVIJE DANASVladimir Putin


Zemlje i Supstrati na Prodaju | MaxShop\nPočetna Bašta i dvorište Zemlje i supstrati\nDa li želite da vaša bašta ili dvorište izgledaju negovano i uredno? Redovno zalivanje i đubrenje pomaže vašim biljkama da opstanu, pospešujući zdrav izgled. U našoj online prodavnici možete pronaći raznovrsna đubriva, kako čvrsta tako i tečna, supstrate, semena za travu, i mnoge druge proizvode za održavanje dvorišta i bašte.\nTravna smesa Park 0.5kg Semenarna\nGranulat lave Naturen 20l\nTekuće Mineralno Đubrivo Za Balkonske I Vrtne Biljke 2000 Ml\nSc Osmocote Đubrivo Za Ruže 750 Gr\nSc Osmocote Đubrivo Za Balkonske Biljke 750 Gr\nŠargarepa Nantes seme 189 Semenarna\nTravna Smeša Univerzal 1kg Semenarna\nKrastavac Darina F1 seme 630 Semenarna\nPeršun Berlinski Srednje Dugi seme 211 Semenarna\nTravna Smeša Valentin Sunny 1kg Semenarna\nTravna Smeša Valentin Shadow 1kg Semenarna\nKaranfil Turski Mix seme 3133 Semenarna


Niški Portal | Dr Nestorović: Korona je dosadila i bogu i narodu\nutorak 24-11-2020 03:35\nDr Nestorović: Korona je dosadila i bogu i narodu\nIzvor: Niški portal | 19-Oct-2020 | 09:27\nDoktor Branimir Nestorović je, posle dužeg vremena, gostovao u emisiji Prve televizije u kojoj je objasnio zašto se više ne pojavljuje u javnosti.\nKako je rekao njegov privatni život je počeo da trpi, te se zato „povukao".\n– Žena je prestala da izlazi sa mnom, a i dosadilo mi je da budem crna ovca. Ja sam lekar – naglasio je on.\n– Evo juče baš, desilo mi se da sam krenuo u pekaru i da me je zaustavio čovek i rekao mi da hoće da mi pokloni krevet. Kako bre, šta meni poklanjaš krevet – kazao je dr Nestorović u emisiji i naglasio da je zbog njega kćerka morala da ugasi Fejsbuk profil.\n– To mi je poslao jedan čovek iz Sarajeva, to je baš lepo i fantastično. Sada ću i ja njemu da pošaljem moju knjigu da se zahvalim. Ovo je više nego da mi je poklonio 1.000 evra – istakao je dr Nestorović.\nDr Nestorović: Letos je bio pravi momenat da se razbolite od korone, EVO I ZAŠTO


U okviru Info dana metalaca 2017 koji se održao 14.11.2017.godine u Privrednoj/Gospodarskoj komori FBiH održan je Okrugli stol na temu: „Poboljšanje imidža metalske industrije u BiH".\nUčesnici Okruglog stola bili su predstavnici medija, obrazovnih ustanova te privrednici.\nKroz neposrednu diskusiju učesnici na Okruglom stolu dotakli su se brojnih problema sa kojima se suočavaju, krenuvši od lošeg imidža sektora, nedostatka kadrova, problema sistema obrazovanja ali i lošeg unutarnjeg i vanjskog imidža države BiH kao i nedovoljna promocija pozitivnih priča iz privrede. Evidentan je problem nedostatka stručne i kvalificirane radne snage, koji uveliko utiče na dalji tok razvoja bh privrede. Velika pažnja posvećena je upravo ovoj problematici, te je zaključeno da se u obrazovni sitem moraju početi uvoditi određene promjene. Potrebno je da obrazovni sistem prati potrebe privrede, jer samo tako možemo obezbijediti uspješan razvoj svih proizvodnih grana.\nIznešeni su i određeni prijedlozi i shodno tome donešeni su zaključci. Iskazana je spremnost svih učesnika da kroz aktivnu saradnju doprinesu poboljšanju imidža sektora, te će se na osnovu zaključaka definisati i plan aktivnosti.


30-08-2017 | 13:17 | Autor/Izvor: Naxi media/Guinness World Records\nOvaj prizor zaista je fascinantan i podseća pre na fikciju nego realnost, ali tehnološki napredak u 2017. godini, između ostalog, donosi i ovo.\nPostavljeni na platou, roboti su bili podešeni da istovremeno izvedu zadatu koreografiju, što im je pošlo za rukom. Komisija Ginisove knjige rekorda sve vreme pomno je posmatrala kretanje svakog od 1069 robota koje je postavila "WL Intelligent Technology Co. Ltd.", a krajnji rezultat nije izostao.\nTagovi: zanimljivosti video klipovi ginisova knjiga rekorda nauka


Roditelji djece sa poteškoćama odgovorili na pitanje “Gdje je moja škola“ | VijestiBa\n12.10.2017. / 15:26h Obrazovanje - Elaborat predat nadležnim institucijama Kantona Sarajevo\nRoditelji djece sa poteškoćama odgovorili na pitanje “Gdje je moja škola“\nPredloženi Naučni centar bi imao trostruku funkciju: pokazna predškolsko-školska ustanova, resursni centar za obuku stručnjaka i roditelja te naučno-istraživački centar. Nakon što bi se izvršila sistematska doedukacija stručnog osoblja redovnih i specijalnih škola, osnovna uloga ovog centra bila bi stalno unaprjeđenje inkluzivnog obrazovanja kroz diseminaciju znanja o najnovijim naučno-dokazanim praksama. Zamišljeno je da Naučni centar bude povezan sa univerzitetom, čime bi se obezbijedila kontinuirana praktična edukacija studenata i primjena najboljih praksi.\nBiH ne smije propustiti priliku za učešće u PISA testiranju\nDualno obrazovanje treba podići kvalitetu stručnog obrazovanja


Čadež: Privrede Zapadnog Balkana konkurentnije na jedinstvenom tržištu EU | Novinska agencija Beta\nEKONOMIJA | 13.05.2022 15:35 > 13.05 15:35\nPrivrede Zapadnog Balkana tesno su povezane sa Evropskom unijom, a što skorije uključivanje ovog regiona u jedinstveno tržište Unije bio bi snažan podsticaj boljem poslovanju i jačanju konkurentnosti naših kompanija i ekonomija, rekao je danas predsednik Privredne komore Srbije Marko Čadež.\nČadež je na godišnjem onlajn sastanku sa predsednicima privrednih komora Austrije, Slovačke, Italije, Hrvatske i drugih podsetio na predlog poslovne zajednice Zapadnog Balkana za bržu integraciju regiona u EU kroz stvaranje evropske ekonomske zajednice Jugoistočne Evrope i ubrzanje procesa ka punopravnom članstvu.\nTo bi, po mišljenju Čadeža, donelo velike benefite privredama Zapadnog Balkana ali i EU.\nOn je istakao da je Evropska unija glavni spoljnotrgovinski partner Srbiji gde odlazi 75 odsto srpskog izvoza, da su ekonomije kompatibilne i tesno povezane kao i da dele rizike i izazove kao što su energetska kriza, rast cena hrane, sirovina, inflacije...\nDirektor sektora za internacionalizaciju PКS Mihailo Vesović rekao je da je Srbija u turbulentnim vremenima održala makroekonomsku stabilnost, zaposlenost i nivo investicija.\nDodao je da je PКS bila snažna podrška privredi kako tokom pandemije tako i danas u vreme ukrajinske krize.\n"Odmah po početku krize u Ukrajini, pokrenuli smo info servis za privredu, uspeli smo da izvučemo veliki broj vozača i kamiona koji su se zatekli u Ukrajini krajem februara. Svakodnevno pružamo važne informacije kompanijama od situacije na graničnim prelazima do finansijskih analiza", rekao je Vesović.\nKako je naveo, prioritet je da pomoć kompanijama da se pozicioniraju i na novim tržištima kao što su Bliski istok i Severna Afrika, a cilj je potpisivanje što više sporazuma o slobodnoj trgovini sa što više država kako plasman srpkih proizvoda ne bi bio opterećen visokim carinskim dažbinama.\nOcenjujući da se Evropa nalazi u velikoj krizi, predsednik Unije evropskih komora Eurochambers, Luk Frajden je ukazao da su potrebne strukturne mere i subvencije kako bi se kompanijama pomoglo da prevaziđu probleme u poslovanju.\nPoručio je da je neophodna saradnja privrednih komora i poslovnih zajednica jer samo zajedničkim aktivnostima mogu da se prevaziđu izazovi, saopštila je Privredna komora Srbije.


4 načina za opuštanje poslovnih ljudi | Lični razvoj | Life coach\nU VAMA SE NAGOMILAVA TOKSIČAN STRES - OSLOBODITE GA SE NA 4 NAJLAKŠA NAČINA: Pomaže da smanjite umor i napetost 0 Podeli PODELI TWEET POŠALJI E-MAIL\nU VAMA SE NAGOMILAVA TOKSIČAN STRES - OSLOBODITE GA SE NA 4 NAJLAKŠA NAČINA: Pomaže da smanjite umor i napetost\n22.08.2021. / 11:16\nZauzeti ljudi posvećeni poslu neretko ne stižu da se odmore i postaju hronično nervozni. Pomoću 4 jedinstvena saveta životnih trenera naučićete kako da se opustite.\nPretpostavimo da ste imali dug dan i vaše telo i um su iscrpljeni, a vi osećate da nemate energije. Spremni ste da se oslobodite stresa u poslednja 24 sata i uživate u malo vremena posvećenom samo sebi.\nImate jednostavan izbor - da uključite televizor ili pustite film na laptopu, što će vam produžiti fizičku neaktivnost nakon dugog dana sedenja, a možda će vam i poremetiti san, jer već znamo da elektronski uređaji nisu najbolji izbor kada želite da odmorite.\nEvo nekoliko jedinstvenih ideja o samopomoći, koje vće vas naučiti da povećate pažnju i opustitese.\n4 moćna i delotvorna mindfulness saveta life coach-eva za opuštanje:\n1. Lezite na krevet, poduprti udobnim jastucima i prekriveni ćebetom. Ugasite svetla i uključite neke slušalice, tako da možete da slušate muziku za meditaciju ili jednostavno pustite neku muziku za meditaciju putem kompjutera.\n2: Okupajte se umirujućoj kupki sa kapima eteričnog ulja lavande i ostavite telefon u drugoj prostoriji, ali mu pre toga isključite zvuk. Možete čak i sami napraviti so za kupanje ili bombe za kupanje, kako biste iskombinovali različite boje u vodi i prelepe mirise, a ujedno ćete da se umirite i probudite svoju kreativnu stranu praveći ih. Recept za kugle za kupanje možete pronaći ovde.\n3: Napravite ličnu ploču sa fotografijama lokacija iz sna, vašeg željenog prostora u budućnosti i drugih ličnih želja, koja će vas inspirisati!\nNeke od fotografija mogu uključivati ideje za za predstojeća putovanja. Ova aktivnost je odlična kada se osećate izgubljeno ili bez inspiracije i želite da otkrijete neke divne ideje za svoje hobije i nova interesovanja!\n4: Idite u biblioteku i pozajmite nekoliko knjiga. Ili kupite željene knjige. Napravite sebi šolju omiljenog napitka, ušuškajte se na kauču sa ćebetom i čitajte sat vremena ili duže.\nLAKA VEŽBA KOJA POMAŽE DA ODMAH ZASPITE - RADITE JE DOK IZBROJITE DO 3: Čudesna tehnika protiv nesanice\n5 NAČINA DA POBEDITE STRES: Tehnike za oslobadjanje od napetosti\nMindfulness Oslobađanje od stresa Relaksacija


RAS predstavio Program podrške za ulazak u lance dobavljača kolegama iz Kazahstana\nSavetnici Razvojne agencije Srbije (RAS) predstavili su Program podrške privrednim društvima za ulazak u lance dobavljača multinacionalnih kompanija učesnicima i realizatorima sličnog programa u Kazahstanu - Programa razvoja lanaca dobavljača Kazahstan.\nPrilikom virtuelnog susreta predstavnici RAS-a su kolegama iz Kazahstana, predstavnicima kazahstanskih malih i srednjih preduzeća i savetnicima kazahstanskog industrijskog i izvoznog centra „KazIndustri” predstavili ciljeve i korake u sprovođenju Programa podrške za ulazak u lance dobavljača koji se sprovodi u Srbiji. Takođe, bila je to prilika i za razmenu iskustava u sprovođenju aktivnosti programa.\nSDPK - Supplier Development Project in Kazakhstan je projekat koji sprovodi grčka konsultantska kompanija Euroconsultants S.A., a glavni korisnik programa je Ministarstvo nacionalne ekonomije. Primarni partneri projekta su JSC Kazahstanski industrijski i izvozni centar „KazIndustri “ i NCE RK „Atameken “.\nSvrha Programa razvoja dobavljača je unapređenje konkurentnost malih i srednjih preduzeća u Kazahstanu koji se bave proizvodnjom i pružanjem usluga u naftnoj i gasnoj, metalurškoj i rudarskoj industriji, kao i jačanje njihovog položaja u lancima snabdevanja. Glavni ciljevi su proširenje veza između malih i srednjih preduzeća i velikih domaćih i međunarodnih korporacija koje posluju u Kazahstanu i omogućavanje kazahstanskim malim i srednjim preduzećima da postanu sertifikovani dobavljači velikim stranim i domaćim kompanijama koje posluju u Kazahstanu.\nInače, kroz redovne aktivnosti projekat SDPK podrazumeva i online B2B susrete „Meet the buyer” i studijske posete za svoje korisnike. U januaru 2021. su organizovani poslovni susreti za kompanije iz sektora obrade metala na kojima je učestvovalo oko 180 kompanija, među kojima i 12 srpskih kompanija.\nOd 25. do 29. januara organizovane su prezentacije srpskih kompanija, koje su ujedno i dobavljači multinacionalnih kompanija, firmama iz Kazakhstana. Neke od tih kompanija učestvovale su u programima u kojima se sprovodila EFQM metodologija.\nSvoje iskustvo u poslovanju sa multinacionalnim kompanijama predstavile su srpske kompanije poput „FIMA” iz Mionice, „Perform” iz Požege, „Unipromet” iz Čačka, „IVA 28” iz Obrenovca i druge.


Od SAD i njihovih saveznika se čuju pozivi na rat, a ne na mir - 24.02.2016, Sputnik Srbija\nOd SAD i njihovih saveznika se čuju pozivi na rat, a ne na mir\nŠef ruske diplomatije Sergej Lavrov smatra da postoji dosta onih koji žele da dozvole normalan razvoj saradnje Moskve i Vašingtona. 24.02.2016, Sputnik Srbija\nJednom rečju, jeftino šibicarenje američkih jastrebova!\n13:05 24.02.2016 (Osveženo: 13:41 24.02.2016)\n© Sputnik / Ramilь Sitdikov / Uđi u foto-galerijuMinistar inostranih poslova Sergej Lavrov\nŠef ruske diplomatije Sergej Lavrov smatra da postoji dosta onih koji žele da dozvole normalan razvoj saradnje Moskve i Vašingtona.\nIz Vašingtona i prestonica saveznika SAD čuju se sumnje u održivost sporazuma Rusije i Sjedinjenih Država o Siriji, čuju se pozivi na rat, a ne na mir, izjavio je šef diplomatije MIP Rusije Sergej Lavrov.\nPo njegovim rečima, postoji „mnogo onih koji ne žele da dozvole normalan razvoj“ saradnje Moskve i Vašingtona, nalaze se i oni koji „pokušavaju da potkopaju svaku mogućnost napretka rusko-američkih sporazuma, jačanje naše saradnje u najvažnijim trenutnim problemima“.\n„Bukvalno u isti dan, kada su predsednici Rusije i Sjedinjene Države odobrili zajedničku inicijativu za prekid borbenih akcija u Siriji počeli su da dopiru glasovi, uključujući i iz prestonica saveznika SAD, pa i iz samog Vašingtona, koji su počeli da izražavaju sumnju u održivost ovog sporazuma“, rekao je on na sastanku sa bivšim američkim senatorom i vršiocem dužnosti direktora fonda „Inicijativa za smanjenje nuklearne pretnje“ Semom Nanom.\n„Želimo otvoreno da kažemo da se u tim glasovima čuje želja i pozivi na rat, a ne na mir“, naglasio je Lavrov.\nŠef ruske diplomatije je izjavio da je saradnja Rusije i SAD od strateškog značaja za stabilnost u svetu.\n24 Februar 2016, 15:57


38. GODINA OD POČETKA AVGANISTANSKOG RATA: Kako je CIA prevarom uspela da stvori ruski Vijetnam | Ekspres.net\n38. GODINA OD POČETKA AVGANISTANSKOG RATA: Kako je CIA prevarom uspela da stvori ruski Vijetnam\nU međunarodnim odnosima Daud se udaljava od SSSR-a i počeo se približavati iranskom šahu Rezi Pahlaviju od kog je očekivao veliku finansijsku pomoć i poličku podršku. Kriza Daudove vlasti još više se produbila u periodu od 1975-1977. kada je došlo do prekida saradnje između Dauda i struje Parčam, a kuliminiralo represalijama prema nekim visokim funkcionerima NDPA koji su hapšeni i likvidirani. Daudov državni udar narušio je dugu unutrašnju stabilnost što je dovelo da u 1978. dođe do puča koji je izveden 27. aprila 1978, kada na čelo dolazi levo orjentisana Kalq struja NDPA. U ovom puču Daud je likvidiran sa svim čanovima svoje prodice i najbližim saradnicima. Dana 30. aprila 1978. proglašena je Demokratska Republika Avganistan, a generalni sekretar NDPA Nur Taraki postaje šef države, premijer i vrhovni komandant oružanih snaga. Pod njegovom vlašću frakcionaški unutarstranački sukobi su nastavljeni. Uporedo je bila najavljena i velika agrarna reforma koja je trebala ukinuti feudalizam i stvoriti radnike i seljake i unapređenje poljoprivrede. To je izazvalo oštar otpor, pa je sa sela krenula kontrarevolucija prema vlasti u Kabulu. Posebno žestok otpor bio je u provinciji Nuristan gde su se regularne jedinice sukobile sa pripadnicima Islamskog revolucionarnog pokreta. Javljaju se čak tri islamistička pokreta koji su proglasili početak borbe protiv komunističke i protivverske vlade Tarakija i pozvale sve na „džihad“ – sveti rat. Taraki je otišao u Moskvu kako bi pronašao rešenje i da dobije podršku. Tad je i sklopljen Sporazum o prijateljstvu i saradnji između Sovjetskog Saveza i Avganistana. Sporazum je predviđao i da će SSSR priteći u pomoć Avganistanu ako zapreti opasnost njegovom opstanku i poretku. Uprkos svemu kriza u zemlji postaje sve složenija, pa čak i imam Homeini poziva Šiite u Avganistanu da pomognu u zbacivanju vlastodržaca koji deluju protiv Alahove vere i Alahovih zakona. U 1979. ušlo se već u otvoreni konflikt u samoj državi. U martu 1979. dolazi do rekonstrukcije. Dosta čalnova struje Parčam je pohapšeno, ministar spoljnjih poslova Hafisulah Amin postaje premijer. On čak formira Narodno odbrambeno veće kojim on presedava. Sukobi između Tarakija i Amina postaju sve žešći, talas nezadovoljstva se svuda širi.\nIntervencija preuzimanja vlasti u Kabulu satojala se iz dva dela: političkog i vojnog.\nPolitički deo predviđao je promene u državnom vrhu tj. zamenu kompletnog političkog i vojnog rukovodstva u Avganistanu i izbor novog predsednika, a zatim propagandno-političke mere koje su trebale opravdati intervenciju ili bar ublažiti oštre kritike. Vojni deo operacije je bio precizniji sa izrađenim detaljima koji su predviđali što veći stepen iznenađenja i brzinu i preciznost u izvođenju borbenih radnji i zadataka. Izrada vojnih prirema poverena je sovjetskom generalštabu, a političko-bezbednosne pripreme službi bezbednosti i odgovarajućoj partijskoj službi. Neposredno izvršenje plana o vojnoj intervenciji povereno je komandi Turkestanskog vojnog okruga.\nSovjetska vojna intervencija u Avganistanu izvedena je sa dosta veštine i lukavosti, posebno politički deo – izvršenje prevrata u Kabulu, svrgavanje i pogubljenje predsednika Amina i dvođenje na vlast Barbaka Karmala i stavljanje svetske javnosti pred svršen čin.\nPrevrat u Kabulu izveden je iznenadno i munjevito. Sovjeti su od pre imali iskustva u tome, stečenih osobito u Čehoslovačkoj, gde je operacija izvedena po sličnom scenariju. Preduzet je niz političkih i diplomatskih aktivnosti. Predsednik Amin i njegovi saradnici angažovani su bili velikom posetom sovjetskih rukovodilaca, u kratkom vremenu, s čim je odvraćena bila pažnja od aktivnosti koje su se sprovodile sa prevratom i vojnom intervencijom. Dan pre početka intervencije u Kabul 26. decembra 1979. u posetu je stigao ministar poljoprivrede Uzbekistanske SSR. Za njega je priređen prijem u hotelu Interkontinental u predgrađu Kabula. Na prijemu je bilo dosta sradnika, ministara i ostalih rukovodilaca Aminovog režima, koji su mirno uživali u prijemu, ne sluteći šta se sprema,\nSvrgavanje predsednika Amina počelo je 27. decembra 1979. tačno u 19 časova, kada je iznenada došlo do pokretanja sovjetskih jedinica sa tenkovima i oklopnim transporterima sa aerodroma Bagran ka gradu. Cilj je bio zauzimanje privremene rezidencije predsednika Amina, zgrada radija i televizije, telefonska centrala i drugi značajniji objekti.\nSovjetski generalštab prema planu predvideo je specijalnu grupu KGB „Alfa“ da prodre u dubinu neprijateljske teritorije ispita strukturu, organizaciju, lokaciju i planove avganistanskih komandanta lojalnih Aminu i po potrebi ih likvidira, otkrije štabove, centre veze, skladišta oružja i municije i sve to uništi.\nGlavni cilj sovjetskih snaga koje su se pokrenula sa aerodroma Bagram bila je palata Darulaman, na periferiji grada u kojoj se nalazio Amin, sa jednim naređnjem, da se on likvidira. Palata Darulaman bila je inače izgrađena na uzvišenju dakle je bio odličan pregled kompletne okoline.\nNaime, postoji priča da je Amin u ovu palatu prešao da živi svega nekoliko dana pre prevrata, pod nagovorom sovjetskih savetnika, a zbog veće bezbednosti.\nPalatu su činila tri povezna objekta, izgrađena od armiranog betona sa zidovima koji su mogli da izdrže pogotke topova kalibra 23 mm iz samohotki protivavionskih topova ZSU 23/4. Prema palati je vodio samo jedan put koji je bio pod stalnom kontrolom pristalica lojalnih Aminu. Prema nekim procenama u kompleksu ove palate bilo je oko 2.000 pripadnika Aminovog obezbeđenja, od kojih se većina nalazila na trećem spratu objekta. Nedaleko od ove zgrade nalazio se štab Aminove armije gde su na krovu bili protivavionski topovi kalibra 23 mm, a na 500 metara su se nalazili Žandarmi.\nSovjetska vojna obaveštajna služba GRU došla je do informacija da će se 27. decembra u predsedničkoj palati nalaziti samo 200 gardista i 11 tenkova na ulazu u palatu. Za napad Sovjeti određuju specijalnu grupu Alfa sa odredima Zenit i Grom. Odred Grom brojao je 25 ljudi, dva protivavionska topa ZSU 23/4 Šiljka, 6 oklopnih transportera BTR 60 PB sa teškim mitraljezima kalibra 14,7 mm i mitraljezima PKT kalibra 7,62 mm i 6 BVP-1. Odred Zenit takođe je brojao 25 specijalaca. U operaciju je bio uključen i Muslimanski bataljon sačinjen od zavrbovanih sovjetskih pristalica, koji su pružali pasivnu podršku ovim odredima.\nSignal za napad označilo je dizanje u vazduh telefonske centrale. Kada je odjeknula eksplozija Šiljke koje su se rasporedile oko palate kružno otvorile su uragansku vatru na objekat. Da bi konfuzija bila još veća, Muslimanski bataljon otovorio je nasumičnu vatru iz dve šiljke. Ovo je omogućilo da 50 specijalaca grupe Zenit i Grom nesmetano se popnu i zauzmu položaje na padini ispred same palate. Paraleno sa ovim pokretima bila je i treća grupa napadača pod imenom Karandoj sastavljena od preostalih delova grupa Zenit i Grom kao i Vazdušno-desantnih trupa. Oni su zauzeli zgradu Ministarstva inostranih poslova u samom Kabulu. Dva pripadnika Groma uz podršku voda padobranaca VDV osvojili su štab vazduhoplovnih snaga avganistanske armije. Sovjetska komanda je koordinisala kompletnu operaciju, naredila je da četiri specijalca iz grupa Zenit i Grom krenu uz podršku BTR i BMP -1 ka ulazu u palatu. Međutim iz tvrđave je tad otvorena vatra, a BTR grupe Zenit i BMP -1 grupe Grom su uništeni. Po napuštanju vozila jedan od specijalaca je bio ranjen. Dok se predsednička garda borila sa pripadnicima Zenita, Groma i Muslimanskih snaga, pripadnici Alfe nesmetano su savladili otpor i ušli u palatu. Šiljke koje su se probile u krug otvorile su vatru po drugom spratu odakle je pružan otpor teškim mitraljezima i ručnim bombama. Njihove četiri cevi i brojnost ispaljenih metaka, napravio je pakao po spratovima odakle je pružan otpor. Ipak, posle žestokog okršaja koji je trajao više od sat vremena, pripadnici Alfe su morali i brobom „prsa u prsa“ da slome otpor. Uprkos snažnog otpora, a to valjda i priliči gardi, svi su branioci nastradali. Sudbina samog Hafizulaha Amina ostala je nerazjašnjena, prema jednoj verziji njega su ubile Alfe na drugom spratu predsedničke rezidencije dok su trajale brobe sa njegovim gardistima koji su čuvali Amina i njegovu porodicu. Druga verzija kaže da su Amin i njegov brat sa sinom bili zarobljeni. Oni su posle presude revolucionarnog suda 28. decembra 1979. pogubljeni. Tad je objavljeno da će njegovim preživelim saradnicima biti suđeno pred verskim i revolucionarnim sudom. I oni su takođe, svi pogubljeni.\nDok je operacija prevrata trajala, u samom Kabulu su se nalazile isključivo pomoćne jedinice avganistanske vojske i policije koje su obezbeđivale druge važne objekte. Ove jedinice su sovjetski padobranci uspešno savladali. Malo jači otpor je pružen oko Radija Kabul. Sporadični okršaji su trajali do 23 časa uveče 27. decembra 1979. U okršaju sa predsedničkom gradom poginulo je 5 pripadnika Alfi koji su zauzeli predsedničku palatu. U samom gradu u okršajima je, navodno, stradalo 250 vojnika i policajaca na obe strane.\nPadobranske jedinice su imale zadatak da osvoje aerodrome što je učinjeno u periodu od 24. do 27. decembra 1979. kada je obavljeno između 280 i 350 sletanja. U tom periodu Sovjeti su u Avganistan prebacili kompletnu 103., 104. i 105. VDV diviziju sa svim naoružanjem. Za prevoz snaga i sredstava, korišćeni su transportni avion Il-76, An-12 i An-22, ali delom i putnički avioni Aeroflota. Poletali su obično u talasima sa više aerodroma u SSSR–a, a najviše iz Moskovskog regiona i Turkestana. Za svo vreme operacije vazdušno desantnog transporta iznad Kabula su leteli izviđački avioni, kojima je bio cilj da otkriju pobunjenike koji bi pokušali da se inflitriraju. Pojedinim avganistanskim rukovodiocima nije promakla tolika sovjetska aktivnost, pa su uoči puča, neki funkcioneri tražili objašenjenje zbog čega toliko letova. Objašnjenje je bilo da su kopeni putevi dotura oružja i opreme za avganistanske snage blokirani i da se samo to može izvesti vazdušnim putem. Sa aerodroma Bagram sovjetski padobranci su helikopterima tokom puča desantirani i na aerodrome Herat i Kandahar, koji su zauzeti i pretvoreni u uporišta. Dok su trajali okršaji u Kabulu, sovjetsko-avganistansku granicu na dva prelaza prešle su motostreljačke divizije koje su nastupale pravcem Termez-Kabul i Kuska-Herat. Glavninu snaga činile su 357. i 66. motostreljačka divizija sa sredstvima ojačanja kao i jedinice 201. i 360. motostreljačke divizije. Te jendice podržavalo je nekoliko esakdrila lovaca i bombardera. Avganistanske jedinice nisu pružale nikakv otpor, ali ni saradnju sovjetskim trupama, već su samo nemo gledale ulazak sovjetskih divizija u Avganistan (čehoslovački scenario). Uskoro se ovim četiri pridružile i još dve motostreljačke divizije 16. i 54.\nEliminacijom Hafizulaha Amina otpočela je sovjetska vojna intervencija koja je trajala 10 godina i koja je odnela više od 140.000 života sovjetskih vojnika.\nTags Avganistanciahladni ratkgbSovjetski savezvojna intervencija\nRAT ŠPIJUNA KGB I CIA U MOSKVI: Ovih pet mesta agenti obe supersile koristili su za međusobne sastanke i obračune


Klaustrofobična drama o životu pod opsadom u Damasku - ATA Stars\nHome/Vesti - ostalo/Film/Klaustrofobična drama o životu pod opsadom u Damasku\nPovezana vest: Sutra u Sarajevu premijera filma Andželine Džoline\nPovezana vest: Danas počinje jubilarni 25. Festival evropskog filma Palić\nPovezana vest: Najlepša 3D avantura ove zime "Happy Feet 2" u bioskopima od 5. januara 2012!\nBy ATA Stars Redakcija|2018-01-25T21:31:28+01:00januar 25th, 2018|Film|0 Comments


Proleće: U modi je sloboda! - oradio.rs\nProlećni filing već je uveliko preplavio Novi Sad, a ono što definitivno jedva dočekamo je momenat kada možemo da se otarasimo zimskih jakni i suvišne garderobe i da u novim sezonskim krpicama zasijamo u punom sjaju.\nZanimalo nas je kakve modne trendove su ovog proleća smislili dizajneri širom sveta i šta je to što neizostavno moramo ove sezone imati u svom ormaru. Novosadski stilista Srđan Šveljo za Oradio kaže da smo trenutno zatrpani mnogim modnim markama i predlozima svetskih brendova, ali da se definitvno možemo snaći ukoliko obratimo pažnju na boje.\nFoto: Moda je ove sezone slobodna (Pinterest)\n"Ono što su aktuelni trendovi za žene ove sezone kada su u pitanju boje to je svakako žuta u svim nijansama, zatim nežna, puderasta roza i plava, kao i maslinasto zelena, a od materijala tu je uvek džins koji je u modi", objašnjava Srđan.\nDodaje da su u trendu od prethodne godine ostali i takozvani "prišivači", odnosno aplikacije koje se lako mogu ušiti na bilo koji deo odeće. Tako sada možete primetiti farmerke sa vezenim cvećem, košulje sa sličnim detaljima ili zanimljive aplikacije zašivene recimo na rubove rukava.\n"Možete to i sami da napravite, da budete maštoviti i poigrate se nekim džins komadom i prišijete detalje poput čipke, perli od stare ogrlice, resa, bedževa. Najjednostavnije je prošetati do Kineza, tamo može da se nađe mnogo takvih zanimljivih detalja ili da zaronite u neke stare kutije vaših mama i baka gde ima broševa ili starog zanimljivog nakita", priča Šveljo.\nFoto: Urbanlook, belo popularno u svim varijantama\nNe može biti jednostavnije! Kada je džins u modi, lako ga je kombinovati sa drugim komadima odeće, jer se praktično slaže sa svakim dezenom. Ukoliko niste ljubitelj šopinga u velikim trgovinskim lancima ili firmiranim buticima, novinarka i modna blogerka Milica Vukmanović preporučuje da uz jedne dobre farke, ukombinujete jednostavnu belu majicu na milion različitih načina.\n"Pored tih klasičnih stvari kao što su nakit i torbe, preporuka je da se bela majica kombinuje sa nekim dobrim sakoom u izraženim bojama ili sa super dezenom, što može da bude jako efektno. Ono što je posebno moderno ove sezone, ako pratimo tu svetsku fashion scenu je takozvani Lingerie Tee. On podrazumeva da ispod bele majice obučeš donji veš u crnoj ili čak neon šarenoj boji, pa ljudi koji su baš smeli mogu da se oprobaju i u tome", kaže Milica.\nPrema njenim rečima, odlična varijanta su i second handovi, koji postaju sve popularniji. Milica kaže da baš na takvim mestima mogu da se pronađu odlični komadi garderobe, koji daju dobru priliku da svako od nas pronađe nešto što nema u drugim radnjama i da obezbedimo sebi upečatljiv stil.\nFoto: nsfanatik Instagram\nUpravo taj upečatljivi stil za Srđana Švelja je ono što reba da obeleži, ne samo ovo, već i sva sledeća proleća i modne sezone. "Trebate sami da odaberete svoj trend bez obzira na uticaje. Mislim da je sloboda apsolutni trend za ovo proleće, leto i za ceo život", dodaje Srđan.\nZa vas smo pregledali i sajtove i blogove koji se bave modom, pa tako primećujemo da su i dalje popularni cvetni dezeni i pruge. To nam je potvrdio i Srđan. "Što se tiče dezena, cveće je uvek aktuelno, tufne i povratak u pedesete i šezdesete, štrafte i uzdužne i poprečne, zapravo, kako god da okrenete – ŠTRAFTE".\nModa ne treba da se vezuje samo za devojke, naravno! Sve više smo svedoci da muška moda uzima maha među mladićima na našim ulicama i da imaju sve više prostora da prate svetske modne trendove. Srđan nam je ispričao i šta je to na šta muški deo naših slušalaca treba da obrati pažnju ovog proleća. Kako smo saznali, bela boja dominira, što je pogodno za kombinovanje sa ostalim komadima garderobe. Bela boja odaje čist i uredan stil, a potrebo je jedino uložiti malo više truda u održavanje bele garderobe.\nFoto: Ukoliko ove sezone nosite žuto, nema greške! (Google)\n"Što se tiče muškaraca, bela boja je definitivno u trendu. Vrlo slično kao i kod žena, ove godine muška moda potencira štrafte, kao i nežne boje, zelenu i uvek popularana kamuflažni odnosno militari stil. Bomber jakne su podjednako aktuelne za proleće i kod muškaraca i kod žena", kaže Srđan.\nModne savtete Srđana Švelja mmožete uvek iznova pronaći na njegovoj web stranici, a Milicu i ostale blogere pronađite na Instagramu. Tamo osim saveta možete da vidite i sjajne fotografije i primere odevnih kombinacija koje će se šetei ulicama ove godine.


07/08/2020 | 11:59\nEliminacija virusa omogućila je Novom Zelandu da se prilično brzo vrati u normalno stanje, minimizirajući ekonomsku štetu u poređenju sa Australijom. Ali ekonomski uticaj će verovatno moći da se uoči tokom narednih meseci.\ndžasinda ardern/eliminacija/epidemijja/koronavirus/novi zeland


Republika / VULIN: VOJSKA PLANSKI UNIŠTAVANA!\nponedeljak, 26. 2. 2018.| 11:16\nVojska Srbije od 2000. do 2012. smanjivana je i uništavana planski i namerno, a od 2012. počelo je sa obnovom, izjavio je danas ministar odbrane Aleksandar Vulin.\nVojska planski uništavana do 2012. godine, kaže Vulin\nRUSIJA PLAĆA ŠKOLOVANJE SRPSKIH PILOTA!\nOd 2012. godine, naglašava ministar, počelo je da se radi, da se popravlja stanje u vojsci, da se obnavlja, jer, smatra, Srbiji je potrebna jaka armija.\nSrbija Aleksandar Vulin Vojska Naoružanje Tenkovi Ministar odbrane Obnova Uništavanje\nmario26. februar 2018. u 13:05\n70% teske masinerije je svojevremeno istopljeno u US Steel zelezari!\nmario26. februar 2018. u 13:07\nBezobrazno unistavanje i onesposobljavanje jednog od stubova drzave Srbije pocelo je dok je Tadic bio ministar vojske a nastavljeno kada ga je Sutanovac nasledio.\nCudna suma26. februar 2018. u 13:21\nHteli su da uniste Srbiju, i zato su morali prvo na vojsku da udare.\nAmur26. februar 2018. u 18:31\nTek sa dolaskom Vucica za ministra odbrane, poceo je preporod nase vojske, koja sada sa njim kao vrhovnim komandantom, svakim danom postaje sve respektabilnija sila.\nCudna suma26. februar 2018. u 13:22\nDobro je sto je unistenje vojske konacno prestalo. Sada se moramo povratiti.\nVULIN: Vojska se ne pravi preko noći, mora da se razvija


Jutarnji presjek: Dvoje preminulih, pet novooboljelih u BiH – Cazin.BA\nPočetna/BiH/Jutarnji presjek: Dvoje preminulih, pet novooboljelih u BiH\nJutarnji presjek: Dvoje preminulih, pet novooboljelih u BiH\nbella 25 Maja, 2020\nOd posljednjeg izvještaja o epidemiološkoj situaciji u manjem bh. entitetu, u posljednja 24 sata, u Institutu za javno zdravstvo RS i Univerzitetskom kliničkom centru RS izvršeno je testiranje 194 laboratorijska uzorka, a novi koronavirus (SARS-CoV-2) potvrđen je kod pet osoba u RS-u.\nPrema mjestu prebivališta, po jedna osoba je iz Banja Luke, Teslića, Ribnika, Кotor Varoši i Prnjavora.\nDo sada je u RS-u potvrđeno 1.364 slučaja virusa, a ukupno su preminule 104 osobe kod kojih je potvrđen test na novi soj koronavirusa.\nU posljednja 24 sata Institutu za javno zdravstvo RS prijavljena su dva smrtna slučaja, kod kojih je potvrđeno prisustvo novog virusa. Univerzitetski klinički centar RS prijavio je da je preminuo sedamdesetjednogodišnji muškarac i bolnica Prijedor je prijavila da je preminuo pedesetsedmogodišnji muškarac. Preminuli su imali više hroničnih udruženih oboljenja, prenosi ATV\nU RS-u, od novog soja koronavirusa, do sada se oporavilo ukupno 768 osoba, a na (SARS-CoV-2) testirano je ukupno 24.656 osoba.\nU Univerzitetskom kliničkom centru RS ukupno se liječi 57 osoba sa potvrđenim prisustvom ili sumnjom na prisustvo virusa. Na Odjeljenju COVID 19 hospitalizovano je 28 pacijenata teže kliničke slike, dok je u izolaciji jedan pacijent.\nbih covid-19 koronavirus republika srpska\nKritike Austrijanaca: Balkanci u Beču napravili feštu bez poštivanja mjera\nPostavili su kameru na “poznati pružni prijelaz”, vozači “padaju kao kruške” (VIDEO)


Zašto novorođene bebe plaču bez suza? | 013 info\nMojpedijatar.co.rs\tSre, 23/12/2020 - 12:20\nNovorođene bebe ne mogu da proizvedu prave suze zato što njihove suzne kesice u tom periodu još uvek nisu dovoljno razvijene. U mnogim slučajevima, nerazvijene suzne kesice mogu biti zapušene plodovom vodom izvesno vreme nakon rođenja, piše Moj pedijatar.\n“Bebine suzne vrećice se još uvek razvijaj nakon rođenja i potpuno je normalno da ne puštaju suze u prvih nekoliko meseci”, kaže pedijatar Tanja Remer Altman.


Senzor koji pokazuje da ćete izgoreti na suncu | LifePress magazin\nWed, 22 Sep 2021 11:52:17 +0000\nIstraživači sa univerziteta u Melburnu su izumili senzor koji se može nositi na koži a koji ima sposobnost da detektuje radijaciju UV zraka kao i štetne gasove. Oni su dokazali da mogu iskoristiti obične materijale poput cinkovog oksida koji se nalazi u kremama za sunčanje i pretvoriti ih u nesalomive električne senzore, tanje od jednog milimetra.\nDa bi senzor učinili nosivim oni su cinkov oksid spojili sa silikonskim mateijalom koji se obično koristi za izradu kontaktnih sočiva.\nOvi senzori će se moći povezivati sa mobilnim telefonima koji će vas upozoriti da je uticaj UV zraka štetan i da treba da se sklonite inače ćete izgoreti na suncu. Pored sunčevih zraka, senzor deluje i na štetne gasove poput smoga i nitrogen dioksida te može upozoriti da je zagađenje vazduha preveliko. Ovaj korisni senzor bi trebalo da se izrađuje od jeftinih materijala i ne bi trebalo previše da košta, a istraživači kažu da žele napraviti nešto što će većina ljudi širom sveta moći priuštiti.\nBiste li nosili ovaj senzor?\nJedini pravi lek za borbu protiv mamurluka je…\nBapske priče koje su naučno dokazane\nPsi zaista liče na svoje vlasnike ili obrnuto?\nStari spomenici Jugoslavije\nHarpoon projekat na noge digao žene celog sveta


Srpski košarkaš Miloš Teodosić dao je prethodne noći osam poena u pobedi LA Klipersa na gostovanju Orlandu u NBA ligi rezultatom 106:95.\nKošarkaši San Antonija pobedili su rezultatom 96:93 ekipu Detroita, za koju nije igrao Boban Marjanović, tokom prošle noći u NBA ligi.\nZagorac zvanično napustio Memfis\nSrpski košarkaš Rade Zagorac je napustio Memfis, pošto zvanično nije uvršten u roster za novu sezonu NBA lige.\nJokić drugi najbolji stranac u NBA, Teodosić osmi dodavač\nSrpski košarkaš iz Denvera Nikola Jokić proglašen je za drugog najboljeg stranca u NBA ligi prema tradicionalnom istraživanju generalnih menadžera svih klubova.\nNBA: Jokić 16, Bogdanović dva, Zagorac bez poena\nESPN: Teodosić sedmi favorit za najboljeg rukija\nKapiten košarkaške reprezentacije Srbije Miloš Teodosić sedmi je favorit prema mišljenju uglednog ESPN-a za titulu najboljeg rukija u predstojećoj sezoni NBA lige.\nSakramento Kingse bi naredne sezone u NBA ligi mogao da predvodi srpski tandem Miloš Teodosić - Bogdan Bogdanović, piše američki "SBNation".


DANAS SU CVETI, A HRAMOVI BEZ VERNIKA - Avala Info\nNjegova Svetost patrijarh srpski g. Irinej, danas na Cveti, služio je svetu arhijerejsku Liturgiju u crkvi Svetog Marka u Beogradu, bez vernika\nS obzirom da je u Srbiji vanredno stanje zbog Korona virusa i da je od petka do ponedeljka policijski čas, danas se u svim pravoslavnim hramovima služila Sveta liturgija, ali bez vernika. Daće Bog da sledeće godine najveći pravoslavni praznik Hristovo vaskrsenje dočekamo u zdravlju i da ga proslavimo onako kako ga naši preci proslavljaju vekovima.\nPodsećamo da Srpska pravoslavna crkva i njeni vernici poslednje nedelje pred Vaskrs slave svečani ulazak Isusa Hrista u sveti grad Jerusalim. Ovaj praznik se naziva Cveti, a kako pada na proleće, u narodu je vezan i za buđenje prirode i njeno cvetanje.\nCveti spadaju u pokretni praznik koji se slavi uvek dan posle Lazareve subote – Vrbice. Ove godine „padaju“ danas 12. aprila, dok je pravoslavni Vaskrs 19. aprila.\nOvo cveće se ne unosi u kuću već se ostavlja u posude sa vodom u dvorištu da prenoći. Ponekad se cveće potapa u vodu u kojoj je zlatno ili srebrno prstenje i onda se tom vodom deca umivaju. Stavlja se i vrbova grančica „za brz napredak“, ponegde dren „za zdravlje“, a devojke stavljaju i ljubičice, ako ih ima.\nTakođe, posebno razdraganu tradiciju predstavljale su povorke devojaka, „lazarica“” koje su izvodile svoj ples pevajući pred svakom kućom, za šta su zauzvrat dobijale poklone.\nOvaj običaj nagoveštavao je razvoj devojčice u devojku stasalu za udaju. Verovanje je nalagalo da se mora ići tri puta zaredom u „lazarice“, inače bi se mogla očekivati neka nesreća. Na taj način su devojke bile čuvane od prerane udaje. Svojom pesmom i igrom darivale su domaćine željama za napredak i uspeh.


Migrantska kriza u Evropskoj uniji neće nestati; problemi na granicama - Otpor\nTenzije između EU i Bjelorusije su naglo porasle posljednjih sedmica, a Brisel je optužio ovu istočnoevropsku naciju da potiče migrante iz trećih zemalja da se masovno okupljaju na granici s Poljskom, što je izazvalo nasilne sukobe s poljskim graničarima.\nBjelorusija se izjasnila da je bespomoćna po tom pitanju, rekavši da djeluje na humanitarnim osnovama i negira da je gurnula migrante na zapad u EU. Umjesto toga, optužuje Poljsku da koristi vojnu snagu protiv nenaoružanih civila, ranivši mnoge i prisiljavajući hiljade da ostanu sedmicama na velikoj hladnoći u otvorenim šumama na granici.\nPoljska priznaje da je najmanje osam migranata umrlo na granici u proteklih nekoliko sedmica, ali pošto je zabranila novinarima i organizacijama za ljudska prava da uđu u to područje, nema neovisne provjere situacije na terenu, pa čak ni podataka o broju migranata zarobljenih na glavnom poljskog graničnom prelazu Kuznica.\nEU tvrdi da je Bjelorusija namjerno dozvolila migrantima, uglavnom sa Bliskog istoka i Afrike, da uđu na njenu teritoriju kako bi se suprotstavili pritisku Brisela nakon izbora 2020. godine na kojima je pobijedio predsjednik Alexander Lukashenko. Kritičari i posmatrači EU osudili su izbore kao lažne, a također su kritizirali nasilnu represiju protesta nakon izbora od strane lidera koji vlada željeznom rukom.\nIako ima neke istine u optužbama EU da Bjelorusija dopušta migrantima da uđu na njenu teritoriju, cijela kriza vraća fokus na postupanje EU s migrantima i slabo poštivanje ljudskih prava u tom pogledu. Takođe je nepravedno optuživati Bjelorusiju da je stvorila krizu jer nisu Bjelorusi ti koji prelaze u EU, već migranti iz dalekih zemalja čije je odredište uvijek bila Evropa. Na mnogo načina, okrivljavanje Bjelorusije za stvaranje krize bilo bi slično kao kad bi SAD optužile Meksiko ako bi migranti iz Salvadora, Gvatemale ili Hondurasa prešli granicu.\nZa EU, kriza oživljava bauk iz 2015. godine kada je preko milion migranata, bježeći od ratova u Libiji, Siriji, Jemenu i Iraku, stiglo u Evropu, uglavnom preko Turske. U početku je i Turska odbijala da ih zadrži, dijelom zbog rastućih tenzija s Francuskom. Ali, nakon toga, EU je postigla dogovor i nadoknadila Ankari što je držala migrante i vratila ih u zemlju porijekla.\nNakon što je priliv migranata doveo do negodovanja u EU i oštrog porasta antimigrantske retorike među ekstremnom desnicom u nekoliko zemalja EU, Brisel je pokušao zaustaviti priliv na izvoru, npr., pomažući Libiji da pojača patrole obalske straže kako bi se spriječilo da migranti odu čamcima. Bilo je na desetine incidenata u kojima su se čamci prevrnuli u Sredozemnom moru, što je dovelo do hiljada smrtnih slučajeva. Grupe za ljudska prava su većinu zemalja EU optužile da ne poštuju ljudska prava migranata i da su uzrokovale smrt zbog bezosjećajne politike.\nZaista, EU i drugi veliki magnet migracije, SAD, moraju preispitati svoje migracijske politike i pozabaviti se problemom, ne na način zaustavljanja krize, već s dugoročnim pogledom, recimo za period od nekoliko decenija. Pitanje migracija, koje je staro koliko i čovječanstvo, neće nestati samo zato što se EU ne sviđa ili odbija da ga prihvati.\nMigracija je rezultat nekoliko faktora. Da, većina migranata su ekonomski migranti, ali odgovornost za to djelimično snose razvijene zemlje koje nisu uspjele pomoći zemljama u razvoju da dostignu nivo ekonomske aktivnosti koji osigurava da njihovi građani mogu biti zaposleni. I, svakako, EU i SAD su krive za pokretanje sukoba i drugih kriza koje su nametnule još više ekonomske bijede ovim zemljama, stvarajući priliv migranata.\nEU bi, također, trebala prepoznati da migranti, u cjelini, donose veliku vrijednost društvima u kojima se konačno nastanjuju. Na hiljade primjera može se navesti u SAD-u i EU gdje su migranti bili srž ekonomskog razvoja zemlje domaćina. Štaviše, skoro polovina zemalja EU suočava se sa ozbiljnom krizom starenja kojoj je potrebna hitna pažnja ako se njihove ekonomije ne žele potpuno zaustaviti za nekoliko decenija. Jedino rješenje za ove zemlje su migracije.\nStoga je možda došlo vrijeme da EU i drugi preispitaju svoju dugoročnu populacijsku i ekonomsku situaciju i preduzmu barem nekoliko koraka – da stvore održivu migrantsku politiku koja vodi računa o njihovim vlastitim potrebama i koja, također, stvara uslove da potiče mnoge potencijalne migrante da ostanu kod kuće. I jednom i drugom je potrebno strateško i dugoročno razmišljanje, kao i istinska politička volja, kako bi se mogli suprotstaviti kritičarima i suprotstaviti retorici krajnje desnice.\nNažalost, barem u EU, jedva da se na vidiku nalazi lider koji izgleda ima hrabrosti da učini pravu stvar, od strane svoje zemlje i čovječanstva.


"Sarajevski maloljetni borci“ dali živote i mladost za razvoj i zaštitu Grada Sarajeva - VeteranMagazin\nPovodom 6. Aprila Dana grada Sarajeva sarajevski Maloljetni dobrovoljci, borci, branitelji upućuju iskrenu čestitiku građanima Sarajeva na hrabrosti, dostojanstvu i očuvanju civilizacijskih vrijednosti. Ovaj dan sublimira dva historijska datuma glavnog grada Bosne i Hercegovine u kojem se pobjedio fašizam 1945. godine i odbrane od ponovne ekspanzije neofašizma i postfašističke ideologije 1992. godine, navodi se u saopćenju Udruženja boraca – Maloljetni dobrovoljci odbrambeno-oslobodilačkog rata 92 – 95 Kantona Sarajevo (UB-MDR KS).\n„Sarajevski maloljetni borci“ su dali živote i mladost za odbranu grada Sarajeva\n„Sarajevski maloljetni borac“ je pozitivan fenomen u odbrani Grada Sarajeva\nPrema spisku koji je objavljen na web stranici www.maloljetniborci.ba u Sarajevu je tokom najduže opsade u moderenoj historiji ratovanja poginulo preko 223 maloljetna dobrovoljca, borca, branitelja… To nije samo spisak sa brojevima, slovima , datumima rođenja, to je spisak sinova naše domovine, spisak mladosti, spisak pun srčanosti, nevinosti… Fenomen maloljetnih dobrovoljaca, boraca branitelja je i dalje aktuelan, oni su tu, tu među nama, sa nama, oni su tu…\nUdruženja boraca – maloljetni dobrovoljci odbrambeno-oslobodilačkog rata ’92 -95’ Kantona Sarajevo – (UB-MDR KS) ili Kantonalnog udruženja sarajevskih maloljetnih dobrovoljaca su informisali, pojašnjavali kako državnim administrativnim organima, tako i kompletnoj lepezi političkih subjekta od ljevice do desnice o Inicijativi UB-MDRKS da se razmisli o dodijeli Šestoaprilska nagrada Grada Sarajeva najčasnijim, najhrabrijim sarajevskim sinovima i kćerima. UB-MDRKS je na stanovištu da treba mladost ohrabriti i odgajati da razumiju značaj stanja mira, slobode, civilizacijskih vrijednosti, svjetskim perspektivama, pozitivnom stavu za šta se svojevremeno borila sarajevska mladost.\n„Sarajevski maloljetni borac“ zlatna generacija grada Sarajeva\n„Sarajevski maloljetni borac“ je pozitivan fenomen u odbrani Grada Sarajeva, te kao takav zaslužuje da dobije 6. Aprilsku nagradu Grada Sarajeva i time odati priznanje i dati osjećaj ponosa tada zlatnoj generaciji koja je doprinijela malim dijelom, ali srčano i hrabro, pored ostalih daljenjem razvoju i zaštiti Grada Sarajeva, navodi se u saopćenju Udruženja boraca – Maloljetni dobrovoljci odbrambeno-oslobodilačkog rata 92 – 95 Kantona Sarajevo (UB-MDR KS).


UPOZNAJTE ISTOČNU SRBIJU samo jednim klikom na sajt „Visit East Serbia“ - SVE NA JEDNOM MESTU!\nUPOZNAJTE ISTOČNU SRBIJU samo jednim klikom na sajt „Visit East Serbia“ – SVE NA JEDNOM MESTU!\nTamo gde se pije najbolje vino, gde su rimski imperatori gradili palate, a graditelji krotili Dunav. Tamo gde stvarnost postaje čarolija, divlja, mistična i privlačna… tamo je istočna Srbija.\nU želji da sa svima nama podele sve ono najbolje što istočna Srbija ima predstavnici RARIS-a, u saradnji sa lokalnim turističkim organizacijama regiona, prezentovali su danas u prostorijama zaječarskog Narodnog muzeja Regionalnu turističku web platformu istočne Srbije pod nazivom “Visit East Serbia”.\nA ponuda je raznovrsna: od najukusnije hrane, bogatog nasleđa, druženja uz pesmu i vino, pogleda od kojih zastaje dah, gostoljublja kakvog nema na kugli zemaljskoj, preko prirodnih lepota i manifestacija specifičnih isključivo za ovaj deo naše zemlje.\nPrema rečima Vladana Jeremića, direktora Regionalne agencije za razvoj istočne Srbije cilje je bio da Naš se značajno poveća vidljivost našeg regiona kako na društvenim mrežama, tako i na internet pretraživačima.\n” Zahvaljujući ovoj web platformi po prvi put da se turistička ponuda našeg celog regiona nalazi na jednom mestu i pokriva sve ono što danas obuhvata digitalna komunikacija.\nVrlo smo zadovoljni što možemo da pokažemo da smo u regionu uspeli da zajedno sa turističkim organizacijama naših gradova i opština, napravimo jednu turističku platformu koja će biti na usluzi i od koristi svim potencijalnim i budućim turistima našeg regiona.\nNaš cilj je da tokom ove godine razvijemo do kraja ovu platformu na srpkom jeziku, a da naredne godine napravimo paralelno i jednu na engleskom jeziku.\nZato ćemo od sredine ovog meseca početi seriju različitih promocija, nagradnih igara i svega onoga što čini društvene mreže i sadržaj na njima atraktivnijim kako bi doprli do što većeg broja pratilaca i kao bi se informacije o našem regionu i šta on može turistički da pruži širile i dalje“,istakao je Jeremić.\nRegionalna turistička web platforma istočne Srbije „Visit East Serbia“ se za sada sastoji od web sajta www.visiteastserbia.rs, istoimene Facebook stranice https://www.facebook.com/visiteastserbia, Instagram naloga instagram/visiteastserbia i YouTube kanala.\nNa njima je detaljno predstavljeno više od 70 atrakcija, znamenitosti i manifestacija istočne Srbije.\nGosti istočne Srbije će moći da na sajtu nađu i skinu 16 detaljnih turističkih mapa regiona, opština i gradova u istočnoj Srbiji.\nprezentacija regionalna web platforma visit east serbia


Peščanik Svetski dan poezije - Svetlana Slapšak - Peščanik\nPosted By Svetlana Slapšak On 22/03/2019 @ 09:09 In Ispod Slajdera,Tekstovi | Comments Disabled\nDvadeset prvog marta je svetski dan poezije. Pesnici, stari i novi, tada mogu ponegde u Sloveniji – možda i drugde – dobiti besplatnu kafu za pesmu. Kafa je vredna Nobelove nagrade, naročito ako je pesnikinja/pesnik pre toga imao nešto da pojede. U tome danu su moje misli o pesništvu krenule utabanim putem, da je pesništvo uvek i pre svega drugi jezik, čak i kad je reč samo o jednom, maternjem. Evo primera:\n„La yave de Espanya“ („Ključ za Španiju“, Flory Jagoda / rođ. Flora Kabiljo, Sarajevo, 1996). Jednostavna pesma o ključu za kuću u Španiji, koji je nekada neko uzeo iz ladice kad je odlazio, negde krajem 15. veka, i o snu o Španiji… tako razumljivo u Sarajevu 1996.\nDrugi primer su stihovi Osipa Mandeljštama, koji za sebe-pesnika kaže da je istovremeno vrtlar i cvet, i poredi se sa otiskom toplog daha na prozorskom staklu: znak koji docnije niko neće razumeti…\nObe pesme su u celini i originalu bile pročitane na univerzitetu Harvard, na pogrebnoj svečanosti za Svetlanu Bojm, profesorku komparativne književnosti, umetnosti i arhitekture, književnicu i likovnu umetnicu. Svetski slavna postala je posle svojih knjiga o sovjetskoj svakodnevici i nostalgiji. Umrla je u 56. godini od raka. Oktobra 2006. provele smo nekoliko prelepih dana zajedno, Svetlana, Dubravka Ugrešić i ja u Ljubljani, za vreme festivala Grad žena. Sa Svetlanom sam se nalazila i pre, u Torontu, Parizu i Beogradu. Njena doktorska teza na Harvardu bila je o smrti, kako o njoj pišu moderni pesnici. Jedan od njenih najuzbudljivijih tekstova bio je opis njene emigracije iz SSSR – meseci u zatvorenom centru u Beču, dolazak u SAD, izmišljanje identiteta ne bi li zainteresovala profesore na raznim univerzitetima, brisanje rusko-jevrejskog porekla, najrazličitiji poslovi… Za svoj oproštaj izabrala je pesmicu koja se isključivo peva na bosanskom ladinu (sefardskom): jedino je turska carevina prihvatila Jevreje koje su isterivali iz Španije (tada ujedinjene Kastilje i Aragona) – one koje nisu pobili. Tako su oni svoju verziju španskog, svoj jezik, doneli i u Sarajevo. Ruski pesnik jevrejskog porekla Mandeljštam, koga su ubili u Staljinovim čistkama, drugi je Svetlanin izbor. Ta se pesma ne peva, to je pesnikov zapis o smislu i trajanju njegove poezije, tako je Svetlana Bojm mislila o sebi i svome delu.\nIzgon, migracija, putovanje, preživljavanje, vera u poeziju i muziku: to nisu prve stvari o kojima će misliti upravo nastajući pesnik pijuću kafu i pišući pesmu. Najviše pesnika propevaće o ljubavi, prirodi, štimungu, prolaženju vremena – izgon, migracija i preživljavanje biće na dnu liste popularnih tema na svetski dan poezije. Neznatan broj pesnika pisaće na nekom drugom jeziku. Većina će, bar za vreme jedne kafe, verovati u poeziju i muziku. Ali će svi, onoga trenutka kad uzmu pisaljku/tablet/mobilni u ruke, započeti pisanje na drugom jeziku, jeziku poezije, koji se tako dobro prevodi u muziku. Telo koje piše, piše o svemu što možda nije – o ljubavi, erotici, slobodi, a istovremeno je usamljeno, jedino i društveno, saosećajno i kruto kao smrt, pokorava se travi ali ne i svemiru, moli se resici njenog uha i svađa se sa svim bogovima i sa jednim bogom. Svako može biti pesnik? Biser iz komunističke propagande možda ima trunčicu smisla – zašto bi ga drugačije zadržali kao mali, jeftini i minimalno profitabilni ritual u kapitalizmu…\nNo ta bezazlena kupoprodaja nije samo dozvoljeni ritual koji će se izgubiti u sećanju, premda je, kako kaže Mandeljštam, ostavio topli trag daha na prozoru. Suština tog rituala može veoma lako postati subverzivna, nimalo naklonjena svetu i besplatnoj kafi. Poezija je uvijena u mnogo više velova nego što je onih sedam, i intimni susret sa njom i pogled na svet sa njenog ramena može vas odvesti upravo na one strane sveta koje hoće da od vas sakriju i načine vas slepim, gluvim, potkupljivim i glupim. To se može desiti i tako da vam podvale neki jeftiniji oblik poezije, nešto sa rasprodaje i sa mnogo nezdravih hemijskih sastojaka. Recimo, da vas navede da pišete o domovini koju treba braniti od drugih jezika i drugih ljudi; recimo, da se setite Mile iz gimnazije, pa se u sećanju otkrije da je danas ona jedna stara pobunjena feministkinja, lezbejka i babuskara; recimo, da zapenite od mržnje prema ogavnim homoseksualcima i pred onom istinskom poezijom sakrijete da ste bili zaljubljeni u samo pomeranje svilene kose nekog Andreja; recimo, da zamrzite crvene karanfile, crvene zvezde i njene crvene usnice; recimo, da osetite potrebu da pišete panegirik debeloustom ludaku. To se napiše, kafa se popije i idete dalje na internet, da pljujete po onim pogrešnim, i po sebi. Prava poezija u međuvremenu uspe da dobro plasiranim krošeom izbaci iz igre podmetnutu i traži dalje dostojnog pesnika.\nAko imamo sreće, susret sa kafom i poezijom može značiti vanvremensku i sveljudsku trenutnu osvešćenost, sagledavanje sveta i zamišljanje kakav bi mogao biti – dakle ne gori od sadašnjeg, i kakav sigurno ne bi smeo biti – dakle gori od sadašnjeg. Pesnici koje poznajete i čitate, ili ste samo načuli o njima, moraju biti prisutni. Nagrađeni pesnik je nedavno rekao, u intervjuu novinama, da je ljubav kao mačka. Odmah bih se saglasila, ali neću da otkrijem svoje argumente – zašto i ja ne bih dobila besplatnu kafu… Pokušajte da pesnika pesmom obrnete na glavu: mačka je kao ljubav? Pokušajte da prevarite vlasnika lokala pesmom koju ste preveli, umesto da je napišete. Uopšte nije reč o prevari: prevođenje je samo ponavljanje čina pisanja poezije, s tim da sa drugog prevodite na treći jezik, i skoro ste sigurni da je razumete na bilo kojem jeziku.\nZaboravite na kvalifikacije, čak i jezičke: Italijan Ugo Foskolo, koji je dobar deo života u 19. veku živeo na Jonskim ostrvima, želeo je da piše poeziju na grčkom. U svojoj poeziji je pravio greške, u gramatici i u smislu. Njegove greške izgledaju kao posebna poetika: grčki nadrealisti, vek kasnije, uzeli su njegovu poeziju kao uzor pesničkog jezika, duboko ga poštovali i stalno ponovo čitali. Slušajte klince za susednim stolom, dobićete još jedan jezik; organizujte za sebe vrhunski luksuz, pa neka neko ko vas voli zapisuje vašu usmenu poeziju za istu cenu, za jednu kafu; zaljubite se u nepoznatu za trećim stolom i opišite vašu ljubavnu noć u Japanu, pod rascvetalim trešnjama; zaljubite se u mišićavog kelnera i opišite vaš susret na Sumatri, i kako vas je spasao od veoma velike tropske bubašvabe. Sve je dozvoljeno, vaše telo je Mandeljštamovo. Sve, za vreme pisanja jedne pesme i pijenja jedne kafe. Jer u tome beskonačnom vremenu ste osetili slobodu koju, ako to nećete, niko ne može nikada da vam oduzme.\nURL to article: https://pescanik.net/svetski-dan-poezije/